
MorM  definitio* 


Typhus  abdominalis ,  intestinalis,  entericus,  gan- 
gliosus  (A utenrieth,  S  c  h  o  n  1  e  i n),  Ileoiyphus 
fE  iseninan  n),  Ileilis  ulcerosa ,  pustulosa  (H  u  f  e- 
1  a  n  d}?  Enteritis  typhosa ,  ulcerosa  ,  typhaemica 
CP  iorry),  Febris  nervosa  abdominalis  (B  e r  n  d t), 
Febris  gastrica ,  enterica  ulcerans  (Bartels),  Febris 
cum  ileilide  f  B  is  c  h  o  f  f)  ,  Gaslroenterite  CBrous- 
s  a  i  s),  E nter ile  folliculeuse  f B  o  u  i  1 1  a  u  d),  Dothinen- 
terile  f  B  r  e  t  o  n  e  au3,  Ficore  a  taxique.  thyphoide  QP  i- 
n  e  1,  L  o  u  i  s,  C  h  o  m  e  1)  est  morbus  totius  organismi 
tus,  cum  specifica  adfectione  membranarum  mucosarum 
intestini  ilei,  in  quibus  peculiarem  quamdam  lardaceam, 
in  ulcerationem  nitentem  materiam  collocat  $  essentialis 
hujus  morbi  comes  est  febris,  quae  ab  initio  nullo  de¬ 
finito  charactere  gaudet,  postea  autem  indolem  adyna- 
micam  plus  minus  induit. 

Conspectus  fM^tlioIogieo-aiiatomlcus* 

In  processu  typhoso,  intestina  occupante,  quatuor 
sat  clare  distinguuntur  stadia  :  I.  Stadium  congestionis, 
irritationis ,  turgescentiae.  II.  Stadium  depositionis , 
infiltrationis,  cruditatis,  III.  Stadium  emollitionis  et 
solutionis.  IV.  Stadium  ulceris  formationis. 

I.  Stadium .  In  hoc  stadio  videmus  in  infima  ilei 
parte  congestionem  aequabiliter  diffusam,  dilatationes 
et  stases  in  systemate  venoso ,  cum  turgescentia  in 

villis  intestinalibus ,  quae  per  fluidum  aliquod,  sero 
lactis  non  absimile,  perficitur.  Glandulae  meseraicae  ali¬ 
quid  tument,  vasa  earum  sanguine  turgent ,  substantia 
ipsa  glandularis  mollis  et  profunde  tincta  conspicitur. 

II.  Stadium.  Rubor  antea  diffusus,  nunc  jam  loca 
quaedam  circumscripta  occupat,  imprimis  circa  glandu¬ 
las  Payerianas ,  rarius  circa  folliculos  solitarios  seu 
glandulas  Brunnerianas. — Formantur  ibidem  secundum 
situm,  formam  et  magnitudinem  glandularum,  in  pariete 
igitur  intestini,  qui  insertioni  mesenterii  est  oppositus, 
rotundae  atque  elipticae  incrassationes  (jdaques) 
usque  3'"  diametro  adaequantes,  quae  supra  membra¬ 
nae  mucosae  superficiem  elevantur  et  thaleri  magnitu¬ 
dinem  non  raro  adaequant.  Margo  illarum  aut  praeceps 
fertur,  aut  arcte  stringitur,  in  quo  casu  plane  adsi- 
dentium  fungorum  eo  magis  praeseferunt  formam  ,  si 
media  ipsarum  superficies  umbone  gaudet.  —  Ineras - 
sationes  folliculorum  solitariorum  contra  nodulos  for¬ 
mant,  magnitudinis  seminum  lini  aut  pisi.  Utraque  plaga 
incrassata  in  marginibus  annulo  vasculoso  circumdatur. 

Formantur  hae  incrassationes  per  peculiarem  quam¬ 
dam  substantiam  Qps  endoplasma  lyphosum )  quae  larda- 
ceam  modo,  friabilem,  densam,  modo  magis  mollem, 
succulentam ,  profunde  tinctam  et  striis  sanguineis  per¬ 
reptatam  sistit  materiam.  —  Focus  infillrationis  aspera 
est  externa  superficies  folliculorum  turgescentium  et 
textus  cellulosus  submucosus. 

Membrana  mucosa  densa  est  et  cum  pseudo plas¬ 
mate  simili  modo  cohaeret,  ut  cutis  externa  cura  fungo 
infra  posito. 

Membrana  muscularis  itidem  arcte  cohaeret  cum 
infiltratione ,  plerumque  tamen  tenue  textus  cellulosi 
stratum  ab  infiltratione  iramune  observatur. 

Peritonaeum  aut  magis  minus  ve  intensam  exhibet 
injectionem ,  quae  per  vasa  formatur  venosa  ,  dentri- 
tice  a  mesenterio  decurrentia,  atque  ad  congruum  locum 

restrictam  5  aut  peritonaeum  nihil  plane  patitur  et  plagae 
griseae  aut  flavo  rubellae  per  illud  transparent.  Loca 
incrassata  tactu  quoque  possunt  explorari. 

In  glandulis  meseraicis  eadem  deponitur  massa  lar- 
dacea  ,  turgescentia  earum  increscit,  et  materia  infil- 
trata  consistendae  modo  majoris  et  coloris  palli¬ 
dioris  ,  modo  mollioris  et  profundioris  coloris  inve¬ 
nitur. 

P1  agae  typhosae  eo  numerosiores  et  majores  sunt, 
quo  propius  coeci  accedunt  valvulae. 

III.  Stadium .  Congestio  in  ileo  repetita  accidit 
vehemens.  Massa  infiltrata  emollitur,  medullari  similis 
fit  substantiae ,  griseo  rubello  tingitur  colore  et  paulla- 
tim  cum  membrana  mucosa  illam  obvestiente,  in  escha¬ 
ram  transit  bruneam ,  per  materiam  biliosam  et  faeces 
tinctam,  quae  varia  directione  finditur,  et  primo  a 
margine,  dein  a  fundo ,  ab  infimo  textus  sub  mucosi 
strato  vel  una  vice  solvitur,  vel  repetitis  separatur 
conaminibus. 

Haec  escharisatio  vel  magnitudini  infiltrationis  cor- 
respondet,  vel  partem  tantum  illius  obtinet  5  hoc  in 
casu ,  quod  reliquum  est  plagae,  per  resorptionem  re¬ 
troducitur,  quo  intumescentia  membranae  mucosae  flac¬ 
cida  ,  plicis  instructa  remanet. 

Folliculi  solitares  ultimam  hanc  metamorphosin 
ex  maxima  parte  ingrediuntur ;  pauci  illorum  tantum  in 
escharas  rotundas  commutantur ,  quod  seriori  insuper 
tempore  et  lentiori  fit  decursu. 

Intestina  ipsa  paralytica,  inferiora  pleveos  loca 
occupant,  aere  replentur  et  substantia  flava,  gelatinoso- 
mucosa,  faeculenta. 

Nota.  Rubor  ilei  tantummodo  ab  hypostasi  dependet , 
nam  illi  duo  pollices  ilei,  qui  intestino  coeco  pro¬ 
xime  affines  sunt,  illo  rubore  non  gaudent,  licet 
processus  typhosus  in  ipsis  laetissime  floreat,  quia 


8 


per  coecam  fixum,  superiorem  locum  tenere  co¬ 
guntur. 

Glandulae  meseraicae  volumen  nunc  Insigne  adtin- 
gunt;  aequant  magnitudinem  ovi  columbini  aut  galli¬ 
nacei,  molliores  fiunt,  succulentiores,  fere  pultaceae, 
per  venas  varicosas  et  extravasata  sanguinea,  profundo 
tinguntur  colore;  substantia  illarum  propria,  per 
pseudoplasma  annihilatur,  lamellae  densiores  et  fluctu¬ 
antes  redduntur,  ut  in  fungo  medullari. 

IV.  Stadium »  Jactura  substantiae  in  membrana 
mucosa  ulcus  sistit  lyphosum. 

Ut  infiltratio ,  ita  etiam  ulcus,  locum  obtinet  pa¬ 
rieti  insertionis  mesenterii  oppositum.  Formae  est  elip- 
ticae  ,  et  axi  sua  correspondet  axi  longitudinali  intesti¬ 
nali;  in  loco  folliculi  solitaris  adparet  ulcus  rotundum. 
Si  infiltratio  non  ex  integro  in  escharam  transit ,  ulcus 
irregulare ,  sinuosum  fit  et  modo  seminis  lini  modo 
thaleri  aequat  volumen. 

Basin  ulceris  format  intimum  textus  cellulosi  sub¬ 
mucosi  stratum,  membranam  muscularem  obvestiens. 

Marginem  ulceris  membrana  inucipara,  quae  pseu¬ 
doplasma  obtegebat ,  sistit.  Adparet  autem  hic  margo 
sub  forma  striae,  quae  secundum  infiltrationis  altitudi¬ 
nem,  plus  minusve  lata,  suffossa,  hinc  inde  exesa ,  ab 
initio  colore  profunde  rubro,  serius  autem  nigricante 
vel  profunde  griseo  notatur.  Secretio  peculiaris  huic 
nlceri  non  competit. 

Glandulae  meseraicae  volumine  decrescunt  per  mas¬ 
sae  medullaris  resorptionem,  quo  fit,  ut  textura  nor¬ 
malis  iterum  redeat,  licet  per  aliquod  tempus  adhuc 
caeruleo  gaudeant  colore  et  volumine  justo  majori. 

In  sanando  ulcere  lyphoso  sequentia  fiant ,  ne- 
cesse  est:  Textus  submucosus,  membranam  mucosam 
obvestiens ,  per  condensationem  sensim  in  serosam  im¬ 
mutatur  lamellam,  quae  per  superficiem  glabram ,  im¬ 
primis  luce  ipsi  obversa  ,  a  subjacente  plaga  villosa 

facile  distinguitur;  simul  margo  membranae  mucosae, 
qui  magis  magisque  detumescit  et  attenuatur,  ad  hanc 
laminam  accedit  et  tandem  cum  ea  concrescit, 

Yel  margo  membranae  mucosae  adhuc  magis  ver¬ 
sus  centrum  adtenuatur ,  donec  obversum  adtingat  mar¬ 
ginem  ,  hocque  modo  prius  laudata  lamina  serosa , 
characterem  membranae  muciparae  induit.  QTrolliet) 
Multo  rarius  in  centro  ulceris  villi  formantur,  qui,  dum 
extrinsecus  petunt,  margines  adtingunt,  a  peripheria 
progredientes.  fRokitansky)  Cicatrix  lyphosa.  —  Mem¬ 
brana  mucosa  levem  facit  deprensionem,  vasculis  eget, 
penitus  glabram  praesefert  superficiem ,  arctius  insi¬ 
det,  quibus  characteribus  ejusmodi  cicatrix,  elapsis 
jam  triginta  annis  dignosci  potest.  Si  omnis,  qui  mem¬ 
branae  musculari  insidebat  textus  cellulosus  solutus 
est,  sanatio  rarissima,  tenui  perficitur  granulatione; 
in  plerisque  casibus ,  ulcus  degenerat. 

Glandulae  meseraicae  vel  normale  vel  justo  minus 
adtigerunt  volumen,  et  tenuiores,  atrophicae  atque  pal¬ 
lidae  ,  vel  profunde  tinctae  remanent. 

Notandum  adhuc  venit,  illas  plagas  et  glandulas 
meseraicas  ,  quae  valvulae  coecali  proximae  sunt ,  in 
quolibet  stadio,  illis  plagis  evolutione  antecedere,  quae 
superiores  intestini  ilei  tractus  occupant.  Nec  minus 
memoratu  dignum,  processum  typhosum  in  glandulis 
meseraicis ,  quoad  tempus  et  gradum  evolutionis  ,  uno 
fere  stadio  superari  a  metamorphosi  intestinali. 

Metaiu©rpli©ses  patii©! «gicne  ivi  reli¬ 
quis  ©rgauis. 

A.  In  cavo  abdominis ,  Lien  volumine  bis  aut  se¬ 
xies  increscit ;  textus  ejus  friabilis,  continet  mollem 
et  .coagulatam  sanguinis  massam.  —  In  fundo  ventri - 
culi  membrana  mucosa  emollita  et  stasis  venosa  con¬ 
spicua, —  Bilis  pallida,  aquosa. 

B.  In  cavo  thoracis .  Membrana  mucosa  bronchio¬ 
rum  profunde  rubet,  cum  secretione  muci  glutinosi, 
cujus  copia  eo  major,  quo  profundius  prosequutus  fueris 
ramulos  aereos.  —  In  pulmonum  facie  postica  hypostasis 
adest  cum  parenchymate  nigro ,  violaceo ,  sanguine 
atro  turgente  (infarctus),  densiore,  splenisato  $  inter¬ 
dum  haec  hypostasis  ad  hepatisationem  evehitur.  (Hic 
status  bene  distinguendus  est  a  pneumotypho  prima¬ 
rio  aut  secundario).  —  Cor  laxum. 

C.  In  systemate  nervorum.  In  cerebro  et  medulla 
spinali  ejusque  membranis,  nisi  varios  anaemiae  et 
hyperaemiae  exceperis  gradus,  constantes  non  reperi- 
untur  mutationes,  certe  non  tales,  ex  quibus  phlogosin 
liceat  supponere. 

Memoratu  dignus  vero  status  est  duplex  gan¬ 
gliorum  centralium  nervorum  vegetativorum 5  turgent, 
caerulescunt ,  atque  emollita  adparent  ganglia  plexus 
solaris  et  mesenterici  superioris  in  primo  typhi  stadio  5 
in  metamorphosi  contra  regrediente  collapsa  inveniuntur , 
flaccida,  tenacia,  grisea.  (Wiirzburger  und  hiesiges 
anatomisch-  pathologisches  Institut). 

Hae  mutationes  autem  in  textu  celluloso  gangli¬ 
orum  oriuntur ;  in  fibra  nervorum  nullibi  mutationes 

reperiendae. 

Cadavera  diu  calorem  retinent  animalem ,  nonnisi 
exigue  rigent  et  cito  in  putredinem  abeunt.  Sanguinis 
insignis  cernitur  consumtio  et  in  massam  gelatinosam, 
pultaceam  coagulatur.  Yenae  multas  continent  vesicu¬ 
las  aereas  ,  moniliformes.  (Gas  cyanicum  et  sulphurico- 
cyanicum  ,  Schoenlein  ,  Eisenmann). 

Anomaliae  processus  typliosi* 

A.  In  membrana  mucosa  intestinorum. 

I.  Quoad  quantitatem. 

1.  Normalis  processus  evolutio  impeditur. 

a.  Non  ultra  congestionis  stadium  processus  ty- 
phosus  evolvitur  — processus  typhosus  diffusus. 

b.  Plagae  incomplete  evolvuntur ;  parvae  et  adeo 
depressae  sunt,  ut  pseudoplasma  vix  dignosci  possit. 

c.  Plagae  per  resorptionem  retrocedant  $  tenues 
sunt  et  laxae  ,  atque  membrana  mucosa  ,  griseo  notata 
colore  ?  plicatam  et  reticulatam  induit  faciem. 

d.  Nonnunquam  infilt rationis  metamorphosis  tar¬ 
dissima  est. 

e.  Vel  parcum  est  pseudoplasma . 

Quidquid  processus  typho  si  localisationem  impe¬ 
dit,  infaustum  praebet  eventum,  nam  vel  in  membrana 
ilei  mucosa  recidivat,  ita,  ut  plagas,  quibus  varius 
evolutionis  gradus  competit ,  invenire  possis,  vel  ty¬ 
phus  productum  suum  in  alia  membranae  mucosae  pro¬ 
vincia  deponit,  hocque  modo  processus  typhosi  secun¬ 
darii  oriuntur.  Frequentissime  membrana  organorum 
respirationis  mucosa  plectitur,  qua  sic  dictus:  Bron- 
cho-Laryngo-Pneumotyplms :  rarius  adficiuntur  pharynx, 
ventriculus,  colon,  organa  uropoetica  et  genitalia  fe¬ 
minea.  Verum  etiam  organa  heterogeneae  texturae, 
processus  typhosus  adgreditur,  ut :  membranas  serosas, 
in  quibus  pleuritidem,  meningitidem,  phlebitidem  effi¬ 
cit  5  vel  in  organis  parenchymatosis  sedem  figit  et 
enkephalitidem,  myelitidem,  otitidem,  hepatitidem,  sple- 
nitidem,  parotiti  dem  causat  metastases  typhosae. 

Notatu  quam  maxime  digni  sunt  frequentissime 
occurrentes  processus  secundarii  laryngo  -  et  pneu- 
motyphi. 

Laryngolyphus  membranam  mucosam  laryngis 
eodem  modo  adfectam  exhibet,  uti  hoc  jam  de  membra¬ 
na  mucosa  ilei  relatum  est ;  sistit  ergo  congestionem  , 
infiltrationem  materiae  typhosae,  escharisationem  et 
ulcerationem.  Sedes  illius  est  constans  ,  membrana 
mucosa  supra  musculum  transversum  ,  in  postica  facie 
ventriculorum  et  epiglottidis  margines.  Qua  typhus  de¬ 
generatus  ,  destructionem  escharae  f orrnat,  rarius  in¬ 
flammationem  cruposam  producit .  frequentius  vero 


inflammationem  textus  submucosi  metastaticam.  Vel 
potest  etiam  accidere  ,  ut  externa  laryngis  pars  infla- 
metur,  et  cartilagines  suppuratione  et  necrosi  pereant. 
Ex  tali  rerum  conditione  phthisis  laryngea  prodit. 

Pneumotyphus  (  jam  duduin  sub  nomine  pneumoniae 
typhosae  vel  nervosae  notus)  productum  refert  brune- 
um ,  friabile  ,  diffluens  (hepatisationem).  Ouodsi  majo¬ 
rem  ambitum,  lobum  (pneumonia  lobaris)  vel  majorem 
lobi  partem  tenet,  fere  semper  in  inferiore  et  postica 
pulmonis  residet  facie 5  si  vero,  quod  frequenter  acci¬ 
dit,  in  uno  alterove  lobulo  residet  (pneumonia  lobula¬ 
ris)  in  quolibet  quidem  pulmonis  puncto  figi  potest, 
licet  plerumque  superficiem  eligat.  Haec  pneumonia 
lobularis,  non  modo  in  rapidam  nititur  liquationem  et 
suppurationem  saniosam ,  sed  etiam  eo  potissimum  for¬ 
mari  videtur,  quod  pus  aut  sanies,  quae  in  alia  cor¬ 
poris.  provincia  formata  sunt ,  in  lobulo  pulmonum  uno 
alterove  deponatur. 

Cum  larynge  frequenter  pharinx  quoque  compatitur  5 
laryngo  -  et  pneumotyphus  plerumque  bronchotyphum 
socium  habent.  In  bronchotypho  membrana  muncipara 
bronchiorum  nunquam  infiltrationem ,  sed  tantum  con¬ 
gestionem  exhibet ,  glandulae  contra  bronchiales  ean¬ 
dem  ineunt  metamorphosin ,  quam  glandulae  meseraicae 
in  typho  abdominali. 

Omnes  reliquae  inflammationes  per  congestionem 
venosam  et  stases  notantur,  quae  productum  discolor. 
omni  nisu  plastico  expers ,  in  liquationem  tendens 
ponunt. 


2.  Vel  processus  typho  sus  quantitate  excedit; 

а)  per  metamorphosin  tumultuariam  producti.  — 
Congestio  excessiva,  turgescentia  nimia,  productio  pla¬ 
garum  fungosarum.  Per  hanc  immodicam  reactionem  pe¬ 
ritonitis  et  apoplexia  intestinorum  oriri  potest  5 

б)  vel  omnes  fere  folliculi  solitares  sunt  infiltrati : 

cj  ve!  degeneratio  typhosa  ad  jejunum  et  ventri¬ 
culum  ,  nonnunquain  ad  coion  usque  procedit. 

II.  Quoad  qualilat em  : 

Pe^eneratio  ulcerum. 

Hoc  deficientibus  sanationis  conditionibus  evenit* 
Haec  vero  obtingere  potest : 

1.  Si  d}^scrasia  typhosa  penitus  deleta  est. 

2.  Si  ulcus  typhosum  a  pseudoplasmate  penitus 
liberum  est. 

3.  Si  quid  textus  cellulosi  super  membranam 
muscularem  remansit. 

Ulcus  typhosum  degenerat : 

а)  in  ulcus  lentescens,  depascens,  quo  phthisis 
enterica  producitur,  vel 

б)  in  ulcus  rodens,  phagadaenicum,  quod  membra¬ 
nam  muscularem,  textum  cellulosum,  subserosum  et 
tandem  peritonaeum  ipsum  minimo  ambitu  destruit  —  ul¬ 
cus  perforans*,  quae  omnia  per  emoilitionem  fiunt 
membranarum.  —  Perforatio  intestini  alia  adhuc  ratione 
obtingere  potest}  in  stadio  nempe  escharisationis ,  si 
vehemens  fuerit  a  deciso  topica,  non  tantum  materia  ty¬ 
phosa,  verum  etiam  membranae  intestinales  subtus  ja¬ 
centes  ,  emolliuntur  et  moriuntur }  haec  perforatio  sci¬ 
licet  in  priori  morbi  stadio  obtingit,  dum  supra  lau¬ 
data  seriori  tempore,  per  degenerationem  ulceris  locum 
habet.  Notantur  etiam  casus,  ubi  in  ipsa  reconvales- 
centia,  si  intensus  fuerit  ad  alvum  deponendam  nisus, 
ulcera,  quae  alioquin  ad  peritonaeum  usque  saeviere, 
perforant. 

Perfectam  perforationem,  ex  faecum  et  aeris  gazi- 
formisin  cavum  abdominis  profluvio,  peritonitis  subsequi 
debet.  Haec  nonnunquam  etiam  evolvitur,  antequam 
perforatio  sit  perfecta  ,  adpropinquante  tantum  hoc  pro¬ 
cessu  ad  peritonaeum.  Fit  deinde,  ut  per  lympham  ex- 

sudatam,  qua  paries  intestini,  parieti  mesenterii  aut 
pelveos  adglutinatur,  profluvium  contentorum  et  letha- 
lis  peritonitis  prohibeatur. 

B.  Processus  typhosus  in  glandulis  meseraicis. 

/♦  De  anomaliis  quoad  quantitatem  idem  valet 
quod  in  intestino  ipso. 

Per  tumultuariam  metamorphosin  oritur  in  glandulis 
meseraicis  congestio  excessiva  ,  in  inflammationem  ver¬ 
gens  5  oritur  quoque  emmollitio  glandularum,  ex  quibus 
massa  fit  pultacea  vel  etiam  fungosa.  Sequela  hujus  est 
peritonitis  vel  sanguinis  in  cavum  abdominis  effusio. 

II.  Anomaliae  quoad  qualitatem.  Degeneratio 
processus  thyphosi  in  glandulis. 

aj  Deleto  charactere  specifico ,  inflammatio  glan¬ 
dularum  cum  suppuratione  remanet ,  unde  phthisis  ine- 
seraica  oritur. 

bj  Involutio  excessiva  —  tabes  meseraica.  Glan¬ 
dulae  meseraicae  fiunt  atrophicae  ,  flaccidae  ,  quasi  co¬ 
riaceae,  griseo-nigro  colore  tinctae.  Utraque  haec  glan¬ 
dularum  degeneratio  ulceri  lentescenti  correspondent 
intestinali. 


Mypotyposis. 

In  morbo  depingendo ,  ut ,  quae  mutationibus  pa¬ 
thologicis  in  intestino  congruunt  symptomata,  in  singulo 
stadio  enumerentur,  ordo  juberet,  sed  proh  dolor!  in 
typho  decurrente  nequaquam  varia  stadia,  quae  in  ileo 
tam  clare  separantur,  suis  quoque  symptomatibus  gau¬ 
dent. 

Perspecto  integro  morbi  decursu ,  tria  plus  minus 
aperta  stadia  ob  oculos  veniunt  $  primum  est  activum , 
alterum  nervosum ,  tertium  est  stadium  crisium  et  de¬ 
crementi. 

Plerumque  prodroma  morbo  antecedunt,  qualia: 
dedolatio,  corporis  animique  delassatio,  dysphoria  insi¬ 
gnis  ,  temulentia  ,  vertigo  ,  adpetituum  solitorum  stu¬ 
por,  etc.  —  Characteristica  vero  egent  virtute,  nisi 
excipias ,  dedolationein  universalem  et  capitis  temulen¬ 
tiam  majori  insigniri  gradu ,  quam  qui  in  febribus  re¬ 
liquis  locum  habere  solet, 

Stadium  primum ,  activum  (irritationis,  reactio¬ 
nis  ,  gastricum). 

Morbus  nunc  irruens,  horrore  notatur  mox  vehe¬ 
menti,  mox  vero  lenta  cum  aestu  alternante  horripi¬ 
latione  ,  dedolatio  augetur ,  atque  reliqua  febrilia  sym¬ 
ptomata:  aestus,  sitis,  pulsus  accelerati,  cephalea  etc. 
eminent. 

Essentialis  hujus  febris  character  est  activus  vel 
er  ethicus ,  junctis  ad  speciem  symptomatibus  gastricis 
vel  catarrhosis ,  unde  facies  pallida,  livida,  lingua  al¬ 
bicans  aut  subflava ,  sapor  alienatus ,  nausea ,  ructus, 
vomituritiones  ,  imo  vomitus  biliosus  ,  scrobiculum  cor¬ 
dis  sensile,  dolores  colici  5  vel :  coryza,  illaerymatio, 
tussis  cum  sputis  albo-griseis  aut  subflavis,  oppressio 
et  dolores  pungentes  in  pectore ,  respiratio  impedita, 
sed  fere  semper  cum  inspiratione  profunda  concessa  etc* 
Omnia  haec  symptomata  aut  juncta  incedunt,  aut 
singula  et  varie  complicata. 

Qui  autem  hanc  febrim  a  reliquis  (gastrica  vel 
catarrhosa)  febribus  distinguunt  characteres  paucissimi 
sunt,  levemque  fere  semper  fugiunt  investigationem. 
Referuntur  hi  characteres  praecipue  ad  incongruam  ra¬ 
tionem  inter  symptomata  febrilia  et  adfectiones  topicas, 
vel  inter  symptomata  febrilia  ad  se  invicem.  Febris  enim 
fere  semper  multo  validior ,  quam  quod  gradus  adfectio- 
nis  catarrhosae  aut  gastricae  secum  ferat  5  et  inter 
symptomata  ipsa  febrilia,  coenaestheseos  alienatio  et  ce¬ 
rebri  passio  prae  reliquis  eminent.  Opportunitas  erg^ 
veheinentissima  adparet,  dedolatio  et  delassatio  per- 

magna ,  hebetudo  insignis,  motuum  omnium  voluntario¬ 
rum  languor ,  atque  post  omnem  motum  intentiorem 
praeceps  virium  exinanitio. 

Encephalon  simul  eximie  patitur.  Nec  percipit  ae¬ 
ger  dolorem  stricte  dictum,  qui  quum  adsit,  intensi- 
tate  eget ,  pressivus  vel  gravativus  in  fronte  ,  vel  per 
omne  extenditur  cranium ,  sed  temulentia  insignis, 
vertigo,  tinnitus,  susurrus  atque  varii  alii  strepitus  au¬ 
rium  vel  in  cranii  penetralibus  aegrum  vexant. 

Somnus  inquietus ,  variis ,  iisque  vivacibus  et 
terrificis  interruptus  somniis  ;  (pontem  quasi  sistunt 
transitorium  ad  deliria  futura,  quum  nunc  psj^ches  quasi 
sint  actiones  a  Voluntatis  renisu  solutae)  plerumque 
aegri  semisomno  capti ,  saepius  interdiu  recurrente  ja¬ 
cent  ,  saepe  vero  perfecta  vexat  agrypnia. 

Eminentes  coenaestheseos  turbae,  cerebri  passioni 
junctae ,  faciei  peculiarem  largiuntur  adspectum  (Phy- 
siognomie)  vix  describendum,  ast  charactere  tam  defini¬ 
to  notatum  ,  ut  practico  medico ,  ad  diagnosin  stabili¬ 
endam  inserviat.  Omnis  enim  vultus  languet,  friget  re¬ 
rum  incuria,  animi  motuum  non  amplius  speculum,  quin 
contra  fatuitatis  et  amentiae  indolem  praes eferat  ;  ocu¬ 
li  languidi. 

Sed  modus  quoque  ,  quo  se  gerebant  aegri ,  mu¬ 
tatur  5  nam  incurii  sunt,  rerum  oblivio  conspicua,  mo¬ 
mentanea  conscientiae  abolitio.  —  Tarde  et  aegre  la- 
conice,  respondent,  nonnunquam  mora  interjecta  sen¬ 
sibus  quasi  recollectis;  saepe  vero  praecipites,  incon¬ 
grue.  Observatorem  non  fugiet,  mentem  aegrorum  esse 
obnubilatam ,  animique  functiones  esse  captas ;  quae 
omnia  signa  vel  a  primis  jam  instant  diebus ,  vel  post 
aliquot  exsurgunt  dies,  quin  vero  certum  illis  adsigna- 
re  valeamus  terminum  (frequentissime  ad  quartum  us¬ 
que  diem). 

Yis  horum  symptomatum  pathognomonica  crescit 
sequentibus  :  Lingua ,  licet  muco  tecta,  margines  tamen 

apicemque  monstrat  puros,  laete  rubentes,  cum  papil¬ 
lis  eminenter  evolutis  ;  humida  quidem,  in  apice  nititur 
in  siccitatem  5  (secundum  Schoenlein  siccescere  incipit 
a  radice)  digitus,  aliquoties  supra  illius  superficiem 
tractus,  facile  adhaeret  5  tremula  est  5  sitis  valida,  vix 
explenda. 

Vel  jam  a  primis  morbi  diebus  diarrhoea  urget, 
vel  post  3  aut  4,  quintumve  diem  adparet,  alvo  antea 
clausa;  vel  gastricae  similis  est  quoad  indolem,  vel  ea 
gaudet  qualitate,  qua  in  stadio  secundo  insignitur. 

Meteorismus  levis  abdominis  adhuc  mollis.  In  hy¬ 
pogastrio,  praecipue  in  regione  ileocoecali  dolor  non 
intensus  sub  pressione  profunda  percipitur  atque  borbo- 
rigmi  et  strepitus  asper,  aere  lluidisque  protrusis  oriun¬ 
dus,  medicum  non  elfugiet. 

Cutis  calor,  relate  ad  reliqua  symptomata  febrilia, 
valde  auctus ,  inamoenus,  cutis  ipsa  siccescit  et  saepe- 
numero  jam  nunc  est  flaccida.  — -  Frequenter  exanthe¬ 
ma  adparet  (Purpura  typhosa  —  Exanthema  morbilli- 
forme  typhos um — Petechiae  spuriae  secundum  Cramer — - 
taches  roses,  rouge-atres,  lenticulaires  Gallorum)  ma¬ 
cularum  pallide  rubescentium  formam  induens ,  quae 
haud  frequentes ,  sed  potius  facile  numerandae ,  isola¬ 
tae,  in  antica  thoracis  facie  et  abdomine  florent.  Subro¬ 
tundae  sunt,  magnitudinis  seminum  canabis  aut  lentis, 
planae ,  in  centro  laetius  rubent  ,  circa  margines 
pallidiores  5  rubor  sub  digito  premente  disparet,  a  cen¬ 
tro  vero  ad  pcripheriam  iterum  redit.  Sensus  titillationis 
vero  vel  pruritus  etc.  deest.  Eruptionis  tempus  indeter¬ 
minatum  est  (tertio  saepe  jam ,  nonnunquam  vero  deci¬ 
mo  septimo  tantum  die  exanthema  observatum  est).  Ae¬ 
quali  quoque  modo  pallet  et  disparet  haec  cutanea  efflo¬ 
rescentia  absque  cuticulae  desquamatione. 

Pulsus  et  urinae  nil  monstrant  notatu  dignum, 
nisi  quod  jam  morbo  adhuc  juvenili,  pulsus  suspectam 
praebeant  mollitiem . 

tui 

£  titillum  secundum  9  nervosum* 

Symptomatibus  adynamicis  et  passionis  in  syste¬ 
mate  nervoso  ,  quorum  jam  vestigia  in  primo  stadio  re- 
periuntur,  sensim  auctis,  gastricis  vero  et  catarrhosis 
phaenomenis  decrescentibus,  immago  febris  nervosae 
stupidae  evolvitur,  cuique  sat  nota* 

Aeger  in  dorso  decumbit,  viribus  penitus  prostratis, 
passivus,  incurius  rerum,  impressiones  rerum  mundi 
externi  vix  percipiens,  et  primo  jam  intuitu  gravis  pro¬ 
stratio  et  temulentia  (ruyoz )  conspicua  lit.  Vehementi 
opus  est  stimulo  (adclamare,  concutere  illum)  dummodo 
velis  eum  excitare  ad  voluntariam  quamdam  aut  cor¬ 
poris  aut  animi  actionem  e.  g.  ut  erigat  se  in  lecto ,  ut 
respondeat  etc. 

Semisomno  captus,  murmurans  delirat,  difficile 
tantum  excitandus,  facile  vero  et  lubenter,  ab  initio 
noctu  tantum,  serius  vero  et  interdiu  in  illum  recidivus. 

Conscientia  varie  abolita,  unde  inconcinne  respon¬ 
det  et  incongrue  se  gerit.  —  En  patet  quoque  exinde, 
quae  inter  varia  ad  speciem  cotradictio  adparet  sympto¬ 
mata,  quum  v.  c.  periculo  jam  dirissimo  urgente,  aeger 
se  bene  valere  defendat,  adpetitu  vegeto,  somnoque 
laeto  gaudere  contendat  etc.  vel  si,  sensorio  eximie 
turbato,  caput  liberum  putet 5  situs  admodum  incommo¬ 
dos  retineat;  ore  quasi  ardente  de  siti  non  quaeratur; 
aestu  urente  frigere  se  et  vice  versa  sentiat ;  si  omnis 
adpetentia  sileat  et  si  res  ex  diametro  sibi  oppositas 
non  invitus  hauriat ;  si  dolores  non  adcuset  quum  re¬ 
vera  tales  excitentur,  ut  sub  decubitu  aut  vesicantibus 
adpositis. 

Aurium  tinnitus  increscit,  bariekoia,  imo  surditas 
adsunt. 

Splendor  oculi  abolitus ,  bulbus  in  orbitam  retra¬ 
ctus,  annulis  lividis  circumdatus. 

Vultus  magis  magisque  mutatur ,  stupidusque  fit. 

Facies  flaccida,  pallida  vel  livida,  vel  genae  sordido 
florent  rubore,  collapsae  sunt}  facies  oblonga,  angusta. 

Naves  siccae,  et  vibrissae  pulvere  quasi  consper¬ 
sae,  fuliginosae. 

Labia ,  dentes  et  gingiva  siccescunt ,  crustis  in¬ 
tense  brunescentibus  obteguntur}  lingua  sicca,  rigida 
aut  glabra  et  nitida,  velut  vernice  illinita,  aut  aspera, 
crustis  densis  bruneis  obtecta.  fSchoenlein  has  crustas 
punctis  sanguinolentis  in  papillis  corrugatis  formari 
contendit,  formationemque  peculiaris  pigmenti  cum  aliis 
quoque  auctoribus  hic  evenire  adserit.)  Fissa  quoque, 
et  porrecta  tremula  observatur  lingua. 

Sitis  dira,  vix  explenda,  aut  adypsia. 

Fauces  nonnunquam  squalide  rubent,  et  membra¬ 
nulae  ibi  conspiciuntur  insidentes  isolatae,  albicantes 
griseae,  facile  abstergendae,  veluti  epithelio  deperdito. 

Vox  alienata ,  propter  siccum  cavum  oris  et  vias 
aereas  non  lubricas,  item  ob  nares  obstructas.  Est 
autem  nasalis  ,  tremula ,  balbutiens. 

Respiratio  illaesa  aut  aliquantulum  citata  et  labo¬ 
riosa}  profunda  inspiratio  conceditur.  Percussus  thorax, 
nisi  infarctus  vehemens  aut  hepatisatio  adsit,  normales 
largitur  sonos  5  auscultatione  vesicularem  aut  indetermi¬ 
natam  percipimus  respirationem ,  accedentibus  sonis 
sibilantibus,  stridentibus  et  susurrantibus,  nunquam 
autem  consonis. 

Ictus  et  soni  cordis ,  praecipue  sonus  primus  ven¬ 
triculi  sinistri,  debiles  adparent. 

Lienis  volumen  auctum,  quod  dignoscitur  sono  ob¬ 
tuso  in  majori  ambitu,  plessimetri  ope  percipiendo  atque 
eliciendo. 

Abdomen  expansum,  tensum  et  percussum  meteo- 
risticum.  In  regione  iliaca  dextra ,  sub  pressione  pro¬ 
funda,  dolor  exoritur,  de  quo  aeger  vel  aperte  con¬ 
queritur,  vel  quem  se  percipere,  lineamentis  faciei  di¬ 
stractis,  declarat. 

Calor  catis  valde  auctus ,  ingratus ,  urens  ,  mor¬ 
dax,  aequabiliter  diffusus,  ast  in  facie  et  extremitatibus 
minor  quam  in  trunco.  (Multi  in  abdomine  altiorem  tem¬ 
peraturam  quam  in  aliis  corporis  partibus  se  percepisse 
contendunt  (Rischoff)  imo  alii,  in  varia  abdominis  ip¬ 
sius  regione,  varium  calorem  sentiebant,  cui  vero  Cho- 
inel  obest  observationi.) 

Nota.  Eo  excelsit  temperatura  culis ,  quod  in  ther- 
mometro  minus  conspicuas  producat  mutationes 
quam  solitus  calor  febrilis.  Sed  altior  adparet 
haec  temperatura,  thermometro  cutim  inter  et 
manum  observantis  interposito,  quam  medius  s. 
d,  caloris  gradus  inter  utramque  profecto  percipitur. 

Ratio  electrica  externae  et  internae  superficiei 
corporis  inversa  est  5  polus  positivus  in  mem¬ 
branis  mucosis  sedem  suam  figit,  negativus  vero 
in  cuti  externa,  ejusque  productum  est  alcalinum 
(Heidenreich).  Electricitas quoque  organismi 
Electrometron  minus  adgreditur  quam  Multiplica¬ 
torem  galvanicum.  (Adest  ergo  minor  quantitas 
electricitatis  per  frictionem  elicitae,  plus  vero  ele- 
ctricitatis  per  contactum  ortae  ;  vis  physica  effi¬ 
ciens  exigua  ;  dynamis  galvanica  disolvens  valida. 
—  Bazarini). 

Cutis  ipsa  est  sicca,  aspera,  arida,  raro  humida,  flac¬ 
cida,  quasi  corpori  incluso  nimis  ampla,  coloris  squa¬ 
lidi.  In  dorso  et  regione  sacrali  decubitus  frequentissimus. 

Exanthema  supra  jam  depictum  (Purpura  ty- 
phosa) ,  etiam  in  hoc  demum  stadio  saepe  erumpit. 
Cramer  in  ulteriori  morbi  decursu ,  dermatitidem  erysi- 
pelaceam  vidit.  Schoenlein  imo  impetiginem  scabiei  si¬ 
milem  in  dorso,  praecipue  vero  in  regione  sacrali  obser¬ 
vasse  ventilat ,  quam  vero  decubitui  deberi  credimus. 

Musculi  voluntario  motui  inservientes,  flacidi  sunt; 
motus  autem  ipsi  aegre  atque,  difficile  tantum ,  absque 
omni  peraguntur  energia,  tremuli,  quod  probant  bal- 

butiens  loquela,  lingua  tremens  et  difficultas  erigendi 
corpus. 

Accedunt  quoque  motus  inconcinni ,  tremores,  ten¬ 
dinum  subsultus,  muscarum  captatio,  carfologia. 

Pulsus  admodum  frequentes,  debiles,  parvi,  molles. 

Alvus  frequentissime  deponitur,  serosa,  subflave- 
scens  aut  flavo  -  brunea  cum  admixtis  floccis  tenuibus 
albicantibus  aut  frustulis  parvis,  arenae  granis  simili¬ 
bus.  £  Albumina  alvus  scatere  dicitur  $  quum  per  aliquod 
quieti  traditur  tempus,  in  duas  discedit  partes ,  quarum 
altera  supranatans  est  fluidum  serosum ,  altera  vero 
sedimentum  sistit,  floccis,  tenuibusque  lamellis  commix¬ 
tum.  Haec  sedimenta  originem  ducunt  e  secreto  mem¬ 
branae  mucosae  tubi  intestinalis,  glandularum  intestina¬ 
lium  et  e  soluto  epithelio). 

Nota .  Chemica  analysis  faecum  exactior,  nondum  est 
praesto.  Eisenmann  contendit,  serosam  partem: 
aquam,  tantillum  Albuminae  et  varios  sales  in  san¬ 
guine  contentos,  ut  Calcem  phosphoricam,  paul- 
lulum  Natri  carbonici  et  chlorici  continere  5  sedi¬ 
mento  vero  inesse  putat  ad  maximam  partem  i  Al¬ 
bum  i  nam  et  fibrinam  (probabiliter  quoque  mate¬ 
riam  gelatinosam,  imprimis  si  morbus  characterem 
admodum  a  dynami  cum  praesefert).  Unanimiter 
vero  albuminae  primas  tribuunt  partes.*- —  Conti¬ 
nent  quoque  faeces  typhosorum  aegrorum  cry¬ 
stallos  multos,  insignis  magnitudinis  5  imo  secun¬ 
dum  Eisenmann  cuique  speciei  typhi  sua  compe¬ 
tunt  infusoria  in  faecibus  degentia.  Adnuit  quo¬ 
que  entozoorum  ille  praesentiam.  Clar.  Rokitans- 
ky  Trichocephalum  saepius  invenit. 

Urina  indolem  non  mutat,  est  cruda,  nunquam  se¬ 
dimentum  deponit,  ad  summum  nubeculam  levem,  mu¬ 
cosam.  Color  ejus  a  pallide  luteo  in  rubro-  bruneum  usque 
vergit ;  quod  a  febris  gradu  et  assumtorum  potulento¬ 
rum  quantitate  dependet.  Cito  putrescit.  (Et  hujus  ana- 


lysis  ch emica  nondum  exculta;  Buzorini Albnmina  illam 
et  Osmazoma  scatere  dicit.  —  Eisenmann  contra,  prin¬ 
cipio  urico  egere  et  multum  Ammonii  subcarbonici  con¬ 
tineri  evicit.) 

Sanguis ,  qualicumque  ex  organismo  provenerit 
modo,  serosus  est,  albumina,  fibrinaque  caret  (unde 
difficile  coagulat),  decst  ei  quoque  eruor  et  qui  sangui¬ 
ni  praesto  sunt  sales ,  unde  pondere  specifico  exiguo 
excellit.  Coloris  est  in  atrum  vergentis. 

§taitiuifii  tertium^  crisium  et  morbi 

€le  crementi. 

Crises,  quibus  morbus  frequentissime  solet  solvi,  sunt: 

I.  Prae  reliquis :  Sudor.  Cutis  emollitur,  humes- 
cit ,  primo  in  interna  extremitatum  facie  et  foveis  axil¬ 
laribus,  dein  sensim  in  integro  reliquo  corpore  secretio 
solita  redit.  Eo  simul  tempore  miliaria  prorumpit,  quae 
in  epidemiis  quibusdam  jam  antea  symptomatica  fuerat. 

II.  Urina  ut  antea,  sic  et  nunc  parum  pretii  habet 
critici.  Saepe  largiori  mittitur  quantitate.  Sedimentum 
raro  deponit,  tacendo  de  mucoso  quodam,  tloccoso  aut 
farinaceo. 

III.  Alvus  rarius  ruit,  consistentiaeque  majoris, 
pultaceae.  Revera  critica  alvus  tantum  praesente  in¬ 
signi  complicatione  gastrica  obtineri  potest. 

IV.  Sputa  largissima  muci  cocti,  puriformis  tum 
frequentissima  sunt,  quum  jam  in  stadio  primo  exquisita 
aderat  adfectio  catarrhosa. 

Sudore  madentem  cutem,  decrementum  reliquorum 
excipit  symptomatum  morbosorum.  —  Caput  nunc  jam 
Uberius,  conscientia  redux  fit,  quare  aeger  adpetitus, 
querelasque  evigilantes  patefacit,  congrue,  licet  nondum 
alacriter  respondet,  somnus  refocilat  illum,  vultus  prio¬ 
rem  normalem  induit  faciem,  turgor  redit,  oculi  vivaci 0- 
res  splendent.  Quum  et  interna  superficiei  organicae  la¬ 
mina  secretionibus  suis  denuo  praesit,  nares,  os  et  lin¬ 
gua  a  marginibus  versus  centrum  liumescunt,  crustis 


solutis  ^  eadem  quoque  ratione  sitis  sopitur,  meteoris- 
mus  decrescit,  calor  mordax  cutis  fugatur,  pulsuum 
frequentia  imminuitur,  redeunte  eorum  vigore. 

Maximam  virtutem  semioticam  praeter  sudorem , 
somno ,  linguae  humidae ,  congruae  cutis  temperaturae 
et  pulsui  debemus  priorem  alacritatem  adipiscenti. 

Morbo  vero  in  pejus  ruente,  cuncta  crescunt  sym¬ 
ptomata:  Stupor  insignis,  profundus  5  conscientiae  ple¬ 
naria  abolitio  5  sensus  omnis  deletus  5  deliria  continua: 
facies  hippocratica  ;  splendor  oculi  exstinctus  5  lingua 
arida,  corrugata  5  os  atrum  hiat ;  aphtae  undique  di¬ 
spersae  ;  respiratio  brevis ,  frequentissima ,  stridens, 
sibilans,  stertens;  ineteorismas  in  tympanitidem  ten¬ 
dens;  sudores  viscidi;  vesicantia  frustra  adponuntur, 
ut  et  sinapismi;  miliaria  per  cutem  diffunditur  QSchbn- 
lein  atque  Eisenmann  contendunt,  vesiculas  has  cry¬ 
stallinas  nequaquam  fluido,  sed  illo  repleri  gazo,  quod  in 
venis  quoque  continetur),  petechiae  atque  decubitus 
gangraenosus  varias  obsident  corporis  plagas ;  qui  aegrum 
circumdat  aer  atmosphaericus  putrido  corrumpitur  foeto- 
re;  pulsus  frequentissimi,  vix  numerandi,  debiles,  par¬ 
vi,  filiformes;  alvus  et  urina  inscio  aegro  ruunt,  vel 
urinae  retentio  vexat;  situs  impudicus,  negligens;  sin¬ 
gultus  ;  convulsiones. 

Pro  vario  ,  quo  mors  evenit  modo  ,  varie  quoque 
horum  symptomatum  series  modificatur,  quod  e  sequen¬ 
tibus  modo  patebit. 

Reconv alescentia  lento  serpit  passu,  symptomati¬ 
busque  stipatur  solitis.  Specialiter  vero  e  typho  con¬ 
valescentibus  frequenter  rediens,  ingratissimus  compe¬ 
tit  aurium  susurrus  atque  pulsus  continuo  frequentes, 
adpetitus  admodum  vigens,  imo  ad  polyphagiam  tendens, 
nisus  sexualis  excedens,  unde  quoque  ex  immodico 
ciborum  potulentorumque  usu,  recidivus  tam  frequens 
redit  morbus.  —  In  casibus  pervicacibus,  capillos  con- 
valentibus  defluere  et  in  illis,  ubi  organa  respirationis 


valde  patiebantur ,  coj)iosa  sputa  puriformia  diu  persi¬ 
stere  observamus.  —  Non  raro,  qui  cymbam  fugerat 
Charontis,  morbo  penitus  abacto,  laetissimo  gaudet  vi¬ 
tae  vegetativae  flore. 

Complicationes. 

Omnium  reliquorum,  quae  cum  typho  juncta  ince¬ 
dere  possunt  symptomatum,  congestiones  v ersus  enkepha- 
lon  sunt  frequentissima.  Quibus  patefiant  signis,  abunde 
notum.  Exacerbationum  tempore,  nonnunquam  etiam 
extra  has  ingruunt,  dirioresque  fiunt,  quo  fit,  ut  sym¬ 
ptomata  quae  cerebrum  pati  manifestant,  imprimis  men¬ 
tis  sensuumque  turbae  atque  deliria  valdopere  augeantur. 

Decursus  et  Puratio. 

Typhus  continuum  remittentem  sibi  elegit  typum 
cum  exacerbationibus  vespertinis  et  remissionibus  ma¬ 
tutinis.  Haud  infrequenter  vero,  indeterminatis  tempo¬ 
ribus,  utplurimum  horis  matutinis,  novae  accedunt  ex¬ 
asperationes.  (Auctores  nonnulli,  ut  Schonlein  et  Cra- 
mer  exacerbationes  insuper,  tertio  quolibet  die  ingruen¬ 
tes,  typoque  tertiano  correspondentes  observasse  te- 
stant.) 

Stadia  ex  unisono  auctorum  (?ffato,  ita  a  se  invi¬ 
cem  separantur,  ut  primum  septimo  claudatur  die ,  qui 
ordo  autem  non  raro  a  norma  hacce  deflectit.  Eodem 
quoque  modo  dies  quartus ,  quem  exasperare  dicunt 
symptomata  suspecta,  et  undevicesimus,  quem  crisium 
habent  imminentium  indicem,  non  semper  hac  vi  gau¬ 
dent,  —  Crises  ipsae  decimo  quarto  aut  vigesimo  primo 
absolvuntur  die,  atque  non  sunt  decisivae,  sed  frequen¬ 
ter  interruptae,  tardo  serpunt  passu,  plerumque  per 
periodum  septem  dierum  protractae. 

Belate  ad  reliquas  febres,  typhus  abdominalis  diu- 


tius  protrahitur ,  ad  J4.  usque  ad  minimum  diem,  non 
raro  ad  21.  vel  28.  diem.  Sunt  quoque  casus  ubi  40. 
tantum  die  absolvebatur,  imprimis  quum  solutio  morbi 
lysibus  tantum  evenerit.  Ante  14.  vel  imo  ante  7.  diem 
in  casibus  rapidissimis  tantum  morte  terminatur,  vel 
quum  abortivus  intereat,  in  sanitatem  transit  non  juste 
evolutus. 


Inoutaliae. 

I.  Febris  tam  exigua,  imo  vix  evoluta  esse  potest, 
ut  aegrum  ne  lecto  quidem  adfigat;  quam  decurrendi 
rationem  typhum  nuncupant  ambulatorium ,  quum  aegri 
ebriorum  ad  instar  circumeant. 

II.  Character  essentialis  febris  non  est  activus, 
sed  potius  vere  synochalis,  quod  in  juvenibus,  athleti¬ 
cis  et  succulentis  ev  enit  individuis,  regnante  genio  phlo- 
gistico  stationario  et  annuo,  vel  causis,  characteris  mere 
phlogistici  grassantis  modo  epidemiae,  dominantibus. 
^Ejusmodi  epidemias  Grossheim,  Lesser,  Hanke  de¬ 
pingebant.)  In  primo  ejusmodi  typhi  stadio  manifesta 
adparent  s}rmptomata  inflammationis  organorum  respira¬ 
toriorum  et  sensorii  communis,  in  secundum  quoque  sta¬ 
dium  transeunt,  et  nunquam,  quam  in  normali  decursu 
irruere  videmus,  adynamia  aegros  prosternit  ingens* 
imprimis  pulsu  per  longum  tempus ,  imo  per  integrum 
morbi  decursum  sat  valido,  forti  atque  pleno,  cum  ten¬ 
sione  quadam  residua.  — -  Vix  fere  jam  in  primo  morbi 
stadio  characterem  febris  in  adynamiam  vergere,  ob¬ 
servatum  est,  sed  quum  rationes  dominentur  plane  illis 
obversae,  quas  phlogisticum  characterem  efficere  scimus, 
tum  tantum  symptomatum  nervosorum  vestigia  luculen¬ 
tiora,  jam  in  primo  conspicua  sunt  stadio,  stadiumque 
adynamicum  citius  vehementiusque  evolvitur  (  Tischen- 
dorfii  epidemia). 

III.  a .  Character  secundarius  plane  deest.  Quin 

peculiaris  adsit  adfectio ,  activa  aut  inflammatoria  per 
longius  tempus  persistit  febris  (secundum  Chomel  quae¬ 
libet  febris,  quae  absque  adfectione  topica  per  8—  10  dies 
proserpit,  typhus  abdominalis  foret  nuncupanda}  quod 
et  non  raro  ante  exanthematis  alicujus  eruptionem  eve¬ 
nit.  Et  tali  in  casu  specifico  adparet  rubore  tincta,  pu¬ 
raque  lingua,  quae  serius  siccescit  et  glabra  nitensque, 
veluti  vernice  illinitur.  C®  eest  omnis  vomituritio  et  omne 
symptoma  gastricum,  vel  contra  summe  alienatus  sapor, 
nausea  et  vomituritio  vexant}. 

b.  Quum  saepe  gastrica ,  imprimis  biliosa  atque 
mucosa  accedant  symptomata  insignia,  auctores  quidam 
fCramer}  peculiarem  formam  gastricam  introduxere. 
(Epidemiae  Duvernay,  Ettmiilleri}. 

c.  Adfectio  catarrhosa  vel  sola  adest,  vel  saltem 


primum  sibi  vindicat  locum,  unde  respiratio  valde  im¬ 
pedita,  dolor  punctorius,  sensus  oppressionis  in  pecto¬ 
re,  tussis  molesta  cum  sputis  sanguineis  striis  perrep¬ 
tis.  —  Causas  hujus  status,  congestiones  vehementes 
t}  phosas  ad  membranas  mucosas  organorum  respira¬ 
tioni  dicatorum,  vocant. 

d.  Character  secundarius,  rheumaticam  indolem , 
doloribus  variis  lancinantibus  et  tendentibus  in  extre¬ 
mitatibus  et  regione  sacrali,  ludens,  rarissimus  est. 


(Eisenmann  saepe  illum  observasse  contendit.} 

IV.  Febris  adynamico-nervosa ,  stadii  secundi  non 
soporis  sed  erethismi  forma  incedit,  vel  putrida  aperta 
adsunt  symptomata.  (Typhus  putridus.} 


miagifiosis. 

Una,  typho  abdominali  seinper  et  ubique  compe¬ 
tens  metamorphosis,  est  processus  jam  descriptus  in 
membrana  mucosa  tubi  alimentaris,  quae  vero  proh  do¬ 
lor!  obtutum  nostrum  effugit,  unde  eadem  diagnosin 
stabiliendi  difficultas,  in  quam  in  aegro  varioloso  offen¬ 
deremus,  tota  illius  corporis  superficie  abscondita. 


Quaestio  igitur  oritur:  an  ne  sint  alia  quoque  sym¬ 
ptomata,  e  quibus  passio  tubi  intestinalis  posset  conje¬ 
cturari  ?  Sed  nec  dantur.  —  Quae  in  intimo  cum  pro¬ 
cessu  intestinali  versantur  nexu  symptomata,  sunt :  dolor 
sub  pressione  in  ileo,  meteorismus  et  diarrhoea .  Sed 
valgatum,  aliis  quoque  morbis  haec  signa  convenire ,  e. 
g.  dysenteriae ,  enteritidi  5  imo  deesse  illa  saepe  in 
typho  ,  praeprimis  dolorem ,  rarius  meteorismum  ,  ra¬ 
rissime  diarrhoeam.  Sed  ubi  omnes  defuerint,  nec  prae¬ 
sto  est  casus. 

Symptomata  s.  d.  nervosa  aeque  non  sufficiunt  ad 
diagnosin  firmandam;  nam  fidi  aliorum  quoque  sunt  co¬ 
mites  morborum,  e.  g.  cujuscumque  febris  nervosae, 
phrenitidis,  infiammationum  omnium  vehementium,  hepa- 
tisationis  pulmonum,  tuberculoseos  acutae,  febrium  bi¬ 
liosarum  eminentium.  Vice  versa  nec  semper  in  typho- 
sis  haec  symptomata  sunt  valde  distincta,  quin  et  ca¬ 
sus  observantur ,  ubi  capitis  temulentia  et  insigni  dedo- 
latione  exceptis ,  nullum  aliud  symptoma  nervosum 
fuerat  visum. 

Ex  supra  dictis  patet,  febrim  nunquam  pathogno- 
monicam  induere  posse  faciem,  uisi  quod  necescario 
stadium  absolvat  adynamicum  nervosum,  quod  aliis 
quoque  febribus  convenit.  Nec  symptomata  gastrica , 
tacendo  linguae  peculiarem  conditionem,  quidquam  lar¬ 
giuntur  characteristici. 

Inter  metamorphoses  in  aliis  organis  obtinentibus, 
lienis  tumor  et  catarrhas  maxima  gaudent  constantia. 
Lienis  vero  tumor  in  seriori  tantum  morbi  decursu  sat 
conspicuus,  ut  percussione  sit  eruendus:  nisi  in  sano 
indhiduo  illius  cognoveris  volumen,  vix  statui  poterit 
praesentem  ejus  extensionem  typho  deberi 5  et  tandem 
omnibus  quoque  dyscrasiis  acutis ,  imo  et  chronicis,  si 
modo  exacerbationibus  gaudeant  acutis  v.  c.  intermitten¬ 
tibus  febribus  est  vulgaris.  —  Catarrhum  vero  ad 
diagnosin  lyphi  ex  integro  non  sufficere,  vix  notatu 

dignum.  —  Epidemica  typhi  abdominalis  diffusio ,  ad 
diagnosin  movere  nos,  minime  vero  illam  in  quolibet 
casu  firmare  valet. 

Nullum  ergo  pallio  gnomonicum  typhi  abdominalis 
praesto  est  signum,  ejusque  diagnosis  maximis  premi¬ 
tur  difficultatibus  5  plurima  vero  attentione  digna,  et 
maximo  pretio  semiotico  ornata  sunt  illa  symptomata, 
quae  jam  in  primo  stadio  protulimus  et  ingruens  febris 
character  adynamico-nervosus ,  cum  symptomatibus  en¬ 
tericis  junctus ,  eo  temporis  momento  ,  quo  in  aliis  fe¬ 
bribus  nondum  adparere  consueverit,  imprimis  deficiente 
potentiarum  valde  debilitantium  actione  ,  et  simul  re¬ 
gnante  epidemico  typho  abdominali.  —  Nonnunquam 
in  diagnosi,  negativo  tantum  modo  perficienda  accquies- 
cere  cogimur,  quod  eo  luculentius  patebit,  pervolutis 
exacte  morbis  cum  typho  analogis  atque  cum  illo  con¬ 
fundendis  ,  quos  modo  sumus  enumeraturi : 

Analogiae  ei  Differentiae* 

Confundi  posset  typhus  abdominalis  ; 

I.  Facillime  in  primo  stadio  cum  gastrica  aut  ea- 
iarrhosa  febri .  Et  profecto  id  jam  centies  nonagies  eve¬ 
nit,  in  quo  casu  dein,  stadio  secundo  ingruente,  febrim 
in  nervosam  versam  esse  ,  dicebant.  Quod  quum  vero 
praecoci  fiat  tempore,  et  ut  jam  monuimus  absque  omni 
causa  sufficiente  eveniat,  febri  peculiarem  malignam 
indolem  inesse,  eamque  malignam  vocare  solebant.  (Fe¬ 
bris  gastrica  vel  catarrhosa  maligna  5  catarrhus  mali¬ 
gnus  :  bronchitis  malignaj.  Hoc  unico  facto  prognostico 
typhum  abdominalem  cognovit  aetas  media. 

Symptomata  vero  quibus  unice  typhum  a  modo  no¬ 
minatis  morbis  liceat  distinguere ,  sunt  illa  in  primo 
stadio  recensita.  Gravis  encephali  et  coenaestheseos  pas¬ 
sio  ,  vultus  peculiaris,  lingua  sicca,  diarrhoea,  dolor 
■et  meteorismus  abdominis,  purpura  typhosa,  cutis  mor- 

daci  flagrans  aestu  ,  pulsus  mollis  etc,  Febrim  autem 
gastricam  insignit  urina  peculiaris  ,  argillacea  ,  quae 
deest  typho.  —  Summi  est  pretii,  morbum  rite  digno¬ 
scere,  quia  therapia  debilitans:  venaesectiones ,  pur¬ 
gantia,  ad  quam  character  morbi  ^inflammatorius  aut 
gastricus)  seducit,  summo  detrimento  esse  potest. 

II.  Charactere  febris  synochali  et  eminente  pas¬ 
sione  encephali  aut  pulmonum,  commutatur  typhus  cum 
inflammatione  cerebri^  pulmonum ,  vicinarumque  mem¬ 
branarum. 

a)  Phrenilidem  semper  insignis  ad  erikephalon  con¬ 
gestio  ,  deliria  vivacia,  sensuum  acies  nimia,  et  fre¬ 
quenter  largo  sedimento  turbido ,  albicante ,  copiosae 
urinae  concomitantur ,  quod  sedimentum  in  urinis  ante 
crisim  factam,  continuo  deest.  Omnia  haec  symptomata 
enumerata  jam  ab  initio  morbi  adsunt,  et  desunt  insu¬ 
per  symptomata  adfectionis  entericae. 

b)  In  pneumonia ,  laesa  respiratio,  tussis  et  sputa 
nequaquam  regere  nos  possunt,  nam  typho  quoque  ab¬ 
dominali  ,  quin  simul  adsit  pneumonia ,  inhaerere  pos¬ 
sunt.  Signa  tantum  e  percussione  et  auscultatione  pro¬ 
deuntia  sunt  semiotica  et  pneumoniam  adesse  evin¬ 
cunt  5  ubi  dein  saepe  nec  conceditur  eruere,  an  cuncta 
symptomata  morbosa  pneumoniae  soli  debeantur,  an 
simul  t}rphus  vel  pneumonia  typhosa  aegrum  adfligat. 
In  ejusmodi  casu  ancipiti,  symptomata  enterica  et  ab¬ 
dominalia  sunt  rectores. 

III.  Cum  tuberculosi  acula .  Skoda,  Bobler  et  in¬ 
stitutum  anatomico- pathologicum  Viennense  evicerunt, 
morbum  esse,  qui  plane  iisdem  symptomatibus  decur¬ 
rit  ac  typhus  abdominalis  5  cadavera  vero  dissecta,  mu¬ 
tationes  pathologicas  typho  convenientes  non  praebent, 
sed  tubercula  in  pulmonibus  frequentissima,  nec  minus 
vero  in  enkephalo,  ejus  membranis,  in  peritonaeo,  in  in¬ 
testinis,  splene,  hepate  inveniuntur.  Secundum  cha¬ 
racterem  anatomico-pathologicum  et  decursum ,  hunc 


morbum  acutum  nominare  debemus.  —  Sed  dignoscere 
hunc  morbum,  aegro  adhuc  vivo,  a  typho  abdominali, 
necdum  licuit.  (Fors  excretorum  exactum  scrutinium 
aliquid  praestabit  ?)♦ 

IV.  Cum  enteritide .  (  Broussais  ejusque  asseclae 
omnem  typhum  abdominalem  nonnisi  enteritidem  habent.) 
Sed  enteritis  tantum  ad  summum  evecta  gradum ,  sym¬ 
ptomatibus  gaudet  nervosis,  et  simul  dolor  est  dirus  5 
alvus  obstipa  vel  ad  minimum  absentia  pathognomoni- 
cae  illius  diarrhoeae  cum  vomitu,  discrimen  ponunt. 

V.  Cum  simplici  febri  nervosa ,  imprimis  in  stadio 
secundo.  Profecto  haec  confusio  saepe  locum  habuit , 
nam  febris  nervosa  idiopathica,  rarissima  est.  Docu¬ 
mento  hujus  asserti  sunt  observationes  clar :  B  i  s  c h  0 f  f, 
qui  in  cadaveribus  48,  febri  s.  d.  nervosa  peremtorum 
dissectis,  in  intestinis  46  mortuorum  ulcera  typhosa  vi¬ 
dit.  —  Dignoscuntur  hi  ambo  morbi  praecipue  ingruen¬ 
tibus  symptomatibus  nervosis,  quae  in  febribus  comuni- 
bus  14.  vel  21.  tantum  die  adparent,  deficientibus  si¬ 
mul  crisibus,  potentiis  valde  debilitantibus  agentibus  et 
absentia  symptomatum  abdominalium. 

VI.  Cum  exulceratione  textus  cellulosi  subcutanei 
et  intermuscularis,  cum  exulceratione  organorum  paren¬ 
chymatosorum,  cum  depositione  puris  in  saccis  serosis 
et  phlebitide.  In  omnibus  his  morbis  symptomata  summam 
ludunt  analogiam,  unde  tantum  phlogoseos  praegressae 
exactum  scrutinium  ab  errore  immunes  nos  reddere 
valet. 

Restat  nunc  diagnosin  tentare  stadiorum  proces¬ 
sas  enterici  ejusque  anomaliarum. 

I.  Quo  temporis  momento  infiltratio  in  membrana 
mucosa  intestinali  eveniat,  incertum  hucdum  habetur 5 
veri  similiter  3.  aut  4.  post  febris  accesum  die  hoc 
evenit,  quum  in  cadaveribus  illorum,  qui  tertio  aut  sexto 
morbi  die  perierunt,  dissectis,  infiltrationem  hanc  jam 
conspexerint  anatomici.  Coincidit  ergo  cum  diarrhoea 

ingruente  et  enumeratis  symptomatibus  suspectis  emi¬ 
nentius  exsurgentibus. 

II.  Non  minus  nos  fugit ,  quando  plagae  exulce¬ 
rentur.  Circa  9*  aut  12.  diem  id  evenire,  vulgo  pu¬ 
tant  (  S  c  h  o  n  1  e  i  n,  C  r  a  m  e  r)  unde  ergo  hanc 
metamorphosin  intestinalem  perfectae  status  adyna- 
mico-nervosi  evolutioni  respondere  liquet ,  quin  vero 
huic  dignitatem  tribueremus  signi  semiotici  pro  pseudo- 
plasmatis  typhosi  emollitione  ingruente,  quum  haud  raro 
casus,  qui  sub  phaenomenis  modo  recensitis  ad  lethalem 
properarunt  exitum ,  processum  entericum  non  ultra 
infiltrationis  periodum  progressum  probarunt.  Tute 
exulcerationem  evenisse  tum  tantum  firmari  licet ,  quum 
in  excrementis  emboli  conspiciantur ,  aut  si  perforatio 
parietum  intestinalium  locum  habuerit.  Alvus  sanguine 
admixta ,  huic  rei  etiam  documento  esse  posset ,  licet 
casus  sint  admodum  rari,  ubi  ex  pseudoplasmate  ty~ 
phoso  nimis  turgido  et  fungi  instar  luxuriante ,  evene¬ 
rit  sanguinis  profluvium. 

III.  Cicatrisatio  vel  reductio  resorptionis  ope , 
fors  circa  20.  aut  30.  incipit  diem  $  finem  vero  illius 
determinare  non  possumus,  quum  nonnisi  morbi  decre¬ 
mentum  et  symptomata  morbi  evanescentia  hujus  pro¬ 
cessus  signa  praebere  possint. 

Quod  anomalias  adtinet,  cohibitum  processum  ty¬ 
pho  sum.  minor  indicat  symptomatum  abdominalium  ve¬ 
hementia  5  tarda  vero  in  intestinis  metamorphosis  tardo 
quoque  notatur  morbi  decursu :  nam  febrilia  et  ner¬ 
vosa  symptomata,  nisi  omnis  morbus  jam  sit  mitior,  in 
ejusmodi  casu  non  tantum  non  sunt  mitiora,  quin  con¬ 
tra  vehementiora,  quam  in  morbo  secundum  normam  de¬ 
currente. 

Diagnosis  processuum  secundariorum  nunc  se¬ 
quentium,  diagnosi  inflammationum  ingenere ,  quibus 
debentur,  innititur.  Quum  vero  sint  indolis  typhosae , 
hinc  quoque  per  morbi  decursum  et  symptomata  conco¬ 
mitantia  typhosa  manifestantur. 


Pneumonia  prae  reliquis,  nisi  sit  lobularis,  cujus, 
sputis  sanguineis  ichorosisque  exceptis ,  nullum  datur 
signum  pathognomonicum,  percussione  et  auscultatione 
dignoscitur  5  nam  ex  praemissis  abunde  liquet,  sputa  te¬ 
nacia,  sanguine  striata  et  respirationem  cohibitam,  ne¬ 
quaquam  ad  ejus  diagnosin  sufficere. 

Metamorphosis  rapidior ,  vehementiori  notatur 
symptomatum  intestinalium ,  praecipue  diarrhoeae  evo¬ 
lutione,  ut  et  omnium  reliquorum  symptomatum  inten- 
sitate. 

Peritonaeitidem  circumscriptam  cognoscimus  e 
dolore  tixo ,  mordaci ,  unum  tantum  locum  occupante. 

Haemorrhagias  intestinales  docet  investigatio  ex¬ 
cretorum. 

Apoplexiam  intestinorum  et  fungosam  pseudoplas- 
matis  degenerationem  ohtutum  fugere,  notum  est.  Si, 
quum  ulcera  vix  formata  'putamus  ,  pseudopiasma  san¬ 
guinem  plorat,  vel  si  in  excrementis  formationes  vascu- 
loso-tumentes  conspiciantur ,  quales  nonnunquam  ul¬ 
ceratione  nulla  praegressa  solvuntur,  tum  degenera¬ 
tionis  fungosae  suspicium  urget. 

Degeneratio  morbi  in  phthisin  entericam ,  diar¬ 
rhoea  frequenti ,  sero  sanguinis  simili,  purulenta,  icho- 
rosa,  accedente  febri  hectica  manifestatur. 

Perforatio  intestinalium  parietum  peritonitide m 
ponit  subitaneam,  cum  dolore  ardente  in  abdomine, 
meteorismo,  magna  sensilitate,  vultu  defoedato,  vomitu, 
inquietudine,  anxietate,  sudore  frigido  ,  extremitatibus 
frigidis,  pulsu  frequentissimo ,  admodum  parvo  et  de¬ 
bili.  — -  Ulcera  typhosa  ad  peritonaeum  usque  pene¬ 
trantia,  etiam  peritonitidem ,  sed  minus  subitaneam 
causant.  — -  Nec  quam  depinximus  imago  morbi,  semper 
tam  cito  et  tanta  intensitate  evolvitur ,  si  perforatio 
locum  habuerit.  Nam  si  foramen  in  pariete  intestinali 
perpusillum  est,  per  quod  tantillo  tantum  gazorum  in¬ 
testinalium  aditus  pateat  ad  cavum  abdominis ,  dolores 

plerumque  ab  initio  non  tam  diri  percipiuntur ,  fre¬ 
quenter  continuus  mingendi  nisus  aegros  vexat ,  qui 
continuo  quoque  se  bene  valere  asserunt,  pulsibus, 
sudore  et  facie  hippocratica,  lethalem  exitum  prae- 
sagientibus. 

Processum  in  glandulis  meseraicis  tumultuose  perfici, 
non  probari  potest,  nam  peritonitide  tantum,  quae 
in  tali  casu  saepe  oritur,  cognosci  potest  a  medico, 
quin  vero  symtomatibus  peculiaribus  ab  alia  peritonitide, 
qualis  e.  g.  eadem  anomalia  in  processu  enterico 
oritur,  discerni  posset.  Sanguinis  tantum  extravasa - 
tum  in  saccum  peritonaei ,  quod  subito  increscente  ab¬ 
dominis  volumine ,  sono  simul  percussionis  obtuso 
cum  signis  keneangiae  dignosceretur,  suspicionem  hu¬ 
jus  exitus  moveret. 

Phthisin  meseraicam ,  febris  hectica,  sedimen¬ 
tum  purulentum  in  urinis  doloresque  in  abdomine 
concomitantur ,  atque  absentia  diarrhoeae  supra  notatae 
a  phthisi  dignoscitur  intestinali. 

Tabem  adesse ,  organismus  continuo  absque  febri 
depascens  manifestat. 

Terminationes» 

I.  Morbus  in  sanitatem  transit,  crisibus  vario 
quo  diximus  modo  perfectis. 

II.  Yel  transit  in  alios  morbos  5  quales  sunt : 

a.  processus  secundarii  modo  recensiti  vel  meta - 
stases  typhosae. 

b.  phthisis  enterica  vel  mesenterica  Qneseraica  ) 

c.  tabes *  Oritur  autem  haec  tabes : 
a.  vilis  intestinalibus  deperditis, 

(3.  glandulis  meseraicis  contabescentibus, 
y.  gangliis  abdominalibus  corrugatis. 

d.  hydrops  et  scorbutus  ex  causis  modo  re¬ 
censitis.  ' 


3 


34 


e.  turbae  systematis  nervosi .  praecipue  sensorii 
communis,  hebetudo  mentis,  memoriae,  amblyopia, 
amansoris,  bariekoia ,  surditas. 

III.  In  mortem  vergit : 

a.  in  primis  morbi  stadiis  absque  sufficiente  causa 
materiali  conspicua  ,  paralysi  ergo  subitanea  universali 
systematis  nervei.  (Schoenlein  paralysin  ganglia  plec¬ 
tere  contendit.) 

b.  per  paralysin  cerebri ,  suppressione  vehementi 
diu  perstante ,  congestionibus  nimirum  vehementibus 
(apoplexia). 

c.  in  seriori  morbi  decursu  viribus  sensim  exhau¬ 
stis  ,  lenta  activitatis  nervorum  suspensione  vel  humo¬ 
rum  dissolutione  (forma  putrida). 

d.  frequentissime  mors  mediatim  evenit  morbis 
secundariis,  modo  sub  littera  a,  b,  c,  d,  notatis. 

e.  haemorrhagiis  intestinalibus  vel  sanguine  in  ca¬ 
vum  abdominis  extra vasante. 

f.  perforatione  tubi  intestinalis  et  quam  pedisse- 
quam  habet  peritonitide. 

g.  nonnunquam  a  morbo  reconvalescentes  fato 
subito  succumbunt,  et  cadavera  dissecta  praeter  sym¬ 
ptomata  processus  enterici  absoluti,  keneangeiam  tan¬ 
tum  et  serosam  sanguinis  palam  faciunt  indolem;  quin 
saepe  plane  nil  morbosi  in  ejusmodi  cadaveribus  ob¬ 
servetur. 

ItelatJo  ad  alios  processus  morlioses» 

I.  Combinationes. 

Frequenter  jungitur  typhus  abdominalis  pneumoniae 
(simul  decurrens,  non  ergo  metastatica).  Aliae  vero 
phlogoseos  formae  in  nostris  terris  non  nubit.  (Schoen- 
lein ,  Grossheim ,  Cramer  meningitidem  quoque  uniri 
typho  volunt  ;  sed  sectiones  anatomico -pathologicae 
congestiones  tantum ,  non  vero  inflammationem  evin- 

eunt).  - —  Incedunt  quoque,  ut  jam  saepe  diximus,  cum 
typho  adfectiones  gastricae  et  catarrhosae ,  miliaria, 
petechiae,  purpura,  rarius  vero  rheumatismus.  Luben- 
ter  syphilidi  et  medorrhoeae  adsociatur  Qlokitansky). 

Ili  Morbi  quos  typhus  excludit ,  sunt: 

Variola,  morbilli,  scarlatina,  erysipelas,  febris 
puerperalis,  hydroa,  tubercula,  vitia  organica  cordis 
insignia,  in  genere  cyanoses*  Sed  ne  quis  vana  obeoe- 
cetur  opinione,  nunquam  hos  morbos  typho  jungi  posse, 
quod  revera,  licet  quum  evenerit,  deflexus  a  norma  sit 
habendus ,  tamen  accidere  potest* 

Aetiologia* 

A.  Proclivitatem  in  typhum  abdominalem  causat  i 

1.  Flos  juventutis  ab  anno  duodevicesimo  ad  tri¬ 
gesimum  usque  annum.  Seriori  aetate  pronitas  in  hoc 
malum  decrescit.  Infantes  infra  quintum  et  senes  su¬ 
pra  quinquagesimum  annum,  dirissimis  epidemiis  gras- 
santibus,  immunes  relinquuntur. 

2.  Pronior  est  sexus  masculus  prae  femineo ,  ita 
ut  ratio  sit:  2:1* 

Minoris  dignitatis  procatarcticae  sunt  sequentia 
momenta  disponentia : 

3.  Constitutio  robusta,  succulenta,  habitus  toro¬ 
sus  prae  hebetudine,  gracilitate  et  erethismo  insignita 
corporis  conditione ,  typho  favet. 

4.  Inordinatum,  lascivum  et  insolitum  vitae  genus > 
advenae  climati  nondum  assueti,  praecipue  quum  nova 
vitae  degendae  regio  conditiones  secum  fert  tales,  qua¬ 
les  praebet  commutatio  vitae  rusticae  cum  urbana,  ubi 
cubilia ,  victus  et  aqua  prava  stipantur  indole. 

5.  Diu  persistens  membranae  mucosae  intestino - 
rum  irritatio ,  quod  iit  diarrhoea  spontanea  vel  purgan¬ 
tibus  effecta* 

3  * 


R.  Ad  causas  occasionales  referuntur : 

1.  Aer  calidus,  humidus,  oxy  genio  parva  quanti¬ 
tate  dives,  effluviis  corruptus,  ut:  exhalationibus  soli, 
paludum,  hominum  multorum,  licet  sanorum,  in  angustis 
locis  vivere  coactorum,  eo  magis  ergo  effluvia  aegrorum, 
plantarum  aut  animalium  peremtorum  putrescentium; 
auster  atque  libs ,  rationes  electricae  turbatae ,  et  qui¬ 
dem  minus  electricitatis  frictione,  plus  vero  per  conta¬ 
ctum  ortae.  Quare  typhus  abdominalis  comunis  est  re¬ 
gionibus  vallium  paludosorum ,  litori  maris ,  lacuum, 
fluviorum,  praecipue  in  regionibus  meridionalibus  5  cam¬ 
pis  ubi  pugnatum  est 5  auctumno,  aestati,  conditione 
aeris  humida;  nosocomiis  ingenti  aegrorum  copia  sca¬ 
tentibus. 


2.  Nutrimenta  non  sat  larga,  depravata,  praeci¬ 
pue  caro  in  putredinem  vergens,  aqua  e  stagnis  hausta 
et  acido  carbonico  admodum  egena,  praecipue  illis  no¬ 
cua,  qui  antea  assueti  fuerant  aquae  hoc  acido  scatente: 
abusus  spiritucsorum. 


3.  Immodica  virium  intentio ,  itineribus  nimiis, 
vigiliis,  vel  virium  mentalium  nimium  exercitium  studiis 
justo  protractis ;  virium  jactura  per  Veneris  abusum, 
profuso  humorum  dispendio ,  onania ,  diarrhoea  etc. 
oriunda. 

4  Animi  ad f eclus  deprimentes :  curae,  aerumnae, 
timor,  zelotypia,  nostalgia  etc. 

Refrigerium  atque  errores  diaetetici  soli  nunquam 
typhum  efficiunt,  accedentibus  vero  circumstantiis  ejus 
ortui  faventibus,  praecipue  constitutione  epidemica  gras- 
sante,  extricationi  illius  occassionem  possunt  largiri. 

Typhus  abdominalis  et  epidemico  et  sporadico  in¬ 
surgit  modo .  —  Epidemiis  typhosis  favent  praecipue 
aeris  conditiones  numero  1.  recensitae.  - —  Incertum 
hucdum  est,  an  omnes  hae  circumstantiae  junctae,  mias- 
ma  typhosum  componant,  quod  causam  morbi  dein  ulti¬ 
mam  sistit,  vel  utrum  eo  tantum,  quod  simul  organis- 

mum  adgrediuntur,  peculiarem  illum  producant  morbum; 
unde  patet,  causam  typhi  proximam,  densa  adhuc  ob¬ 
velari  caligine.  —  Nec  certius  est,  an  contagium  inde 
possit  evolvi. 


Prognosis. 

In  genere  funestam  typhi  indolem  perspicientes, 
morbum  periculosissimum  vocare  illum  licet. 

In  prognosi  vero  speciali  statuenda,  solita  nos  re¬ 
gere  debent  momenta: 

I.  Character  morbi.  Character  febris  activus  lae¬ 
tissimus  videtur,  minus  faustus  character  synochalis, 
pessimus  est  putridus,  adynamicusque.  Licet  stadio  se¬ 
cundo  conveniat  necessario  status  adynamico-nervosus, 
ne  vero  nimis  praecox  et  vehemens  irruat,  et  ne  ultra 
sub  nervosam  indolem  evehatur. 

II.  Gradus  morbi .  Deest  nobis  certus  intensita- 
tem  processus  typhosi  metiendi  typus.  Inter  artis  gna¬ 
ros  vulgatum  est,  morbum  nuncupare  vehementem,  quum 
character  febris  sit  valde  adynamicus,  quum  typus  fere 
sit  continuus  continens,  et  si  symptomata  nervosa  exi¬ 
mie  eminent  5  vel  si  morbus  eam  praesefert  faciem, 
quam  prius,  typho  in  pejus  ruente  depinximus.  Sed  ne 
seducat  nos  gradus  typhi  ad  speciem  non  evectus,  nul¬ 
lius  enim  morbi  symptomatibus  tanta  competit  versabi- 
litas.  —  Experientia  nos  docuit ,  processum  entericum 
perforatione ,  phthisi ,  tabeque  ad  lethalem  properare 
exitum,  licet  non  congruat  intensitati  adfectionis  uni¬ 
versalis  (morte  peremuntur  aegri ,  in  quibus  infiltratio 
tantum  contigit,  eaque  exigua  et  sat  arctis  limitibus  re¬ 
tenta).  Licet  dein  congruat  processus  enterici  metamor¬ 
phosis  reliquis  passionis  organismi  symptomatibus,  de¬ 
sunt  nobis  signa  pathognomonica  evolutionis  et  indolis 
processus  enterici. 

III.  Stadium  morbi.  Optimo  eventui  adridet  cura, 

statim  ab  initio  stadii  primi  suscepta.  Minus  fausta  lu¬ 
cet  spes  ?  quum  stadio  tantum  secundo  aeger  medici 
imploravit  auxilium,  quae  vero  stadio  crisium  et  de¬ 
crementi  denuo  crescit,  licet  grex  ingens,  metuosus  mor¬ 
borum  secundariorum  immineat  Imo  ut  jam  monuimus, 
e  morbo  evasi,  subito  adhuc  peremuntur. 

IV.  Symptomata  periculosa.  Norma  hic  est  san¬ 
cita,  unicum  symptoma  terrificum  plus  valere,  quam 
faustorum  integram  seriem.  Ouae  morbo  conveniant 
symptomata  maligna,  jam  recensita  sunt 5  peculiari  vero 
adtentione  digna  sunt  sequentia: 

1.  Lingua  arida,  corrugata,  duritiei  ligneae. 

2.  Frequentissimus,  summe  debilis  pulsus  (nume¬ 
ro  pulsuum  120  ictus  adtingente,  nulla  spes  superstes  5 
Schonlein). 

3.  Urinae  profundo  colore  rubro-brunescente  no¬ 
tatae. 

4.  Insultus  spastici  vehementes. 

5.  Meteorismus  insignis  malum  omen;  si  vero 
abdomen  tympaniticum  subito  collabitur,  mors  proxima 
instat. 

6.  Diarrhoea  nimis  frequens  morbum  testatur  gra¬ 
vem  5  nec  melius  conducit  alvus  clausa. 

7.  Haemorrhagiae  intestinales  mortem  pedisse- 
quam  trahunt. 

8.  Decubitus  laetum  et  triste  simul  est  signum , 
praecox  vero  suspectus  est  habendus. 

9.  Horror  per  decursum  morbi  saepe  rediens,  nil 
boni  praesagit,  sed  potius  nuntius  est  crisium  turbata¬ 
rum,  resorptionis  puris,  ichoris  vel  materiae  typhosae, 
prodromus  est  metastasium  et  peritonitidis  perforatione 
praegressa,  etc. 

10.  Si  adsunt  signa  perforationis  factae,  prognosis 
iethalem  praedicit  eventum  5  fidelis  vero  perforationis 
venturae  comes  est  diarrhoea  jam  ab  initio  morbi  ver- 
hementer  urgens.  Imo  casus  ad  speciem  mitiores,  imo 
mitissimi  ,  saepissime  perforatione  terminantur, 

11.  Si  metastasium  ad  pulmones,  pleuram,  peri¬ 
cardium  venturarum  symptomata  praesto  sunt,  nil  am¬ 
plius  sperandum. 

12.  Purpura  et  miliaria  per  se  considerata,  nullius 
sunt  pretii  $  aphtae  vero  ,  petechiae,  ecchimoses  atque 
haemorrhagiae  velut  erysipelas ,  nuntii  status  putridi 
valde  timendi. 

13.  Quo  magis  contraria  symptomata  emergunt : 
cutis  sudore  madens,  lingua  simul  arida  5  stupor  pro¬ 
fundus  cum  pulsu  tardo  etc.  eo  tristiorem  prognosis  fa¬ 
ciem  induit. 

Y.  Decursus  et  duratio .  Decursus  nimis  praeceps 
aeque  periculosus  est  ac  nimis  protractus.  Quo  regula¬ 
rius  morbus  decurrit ,  quo  magis  stadia  justo  ingruunt 
momento,  eo  laetior  eventus.  Decimo  quarto  die  absque 
indicatione  critica  praeterlabente ,  spes  medicum  jam 
fallit. 

VI.  Compositio.  Congestiones  graves  ad  encephalon 
ruentes  vel  pneumonici  ad  speciem  insultus  felicem  vix 
adjuvant  exitum. 

VII.  Ratio  aetiologica : 

a)  Dispositio.  Feminarum  organismus  morbo  faci¬ 
lius  superior  fit  quam  virorum.  Robusta  et  plethorica 
constitutio  facilius  succumbit  quam  gracilis  et  tenerior, 
dummodo  antea  valetudo  bona  fuerit.  Individua  vero 
exhausta  ,  admodum  decrepita  facillime  pereunt. 

b)  Causae  occasionales.  Morbus  e  causis  atque 
potentiis  nocivis  externis  ortus  ,  multo  pertinacior  illi, 
ex  diuturnis  animi  adfectibus  deprimentibus  prodeunti. 

VIII.  Epidemica  ratio.  Epidemia  typhosa  gras- 
sante ,  character  et  modus  quo  epidemia  cyclum  suum 
absolvit,  summi  momenti  sunt  in  prognosi  statuenda. 
Epidemia  gravis,  in  stadio  acmes,  in  peculiares  ma¬ 
lignos  exitus  prona,  omnia  licet  faustissima  reliqua 
symptomata,  laeto  quem  praebent  adspectu,  spoliat. 

IX.  Relatio  ad  mundum  externum .  Incongruum 

aegri  in  primo  stadio  regimen,  quum  morbum  ut  ajunt, 
devincere  conatur,  venaesectiones  largae  et  purgantia, 
nec  non  stimulantia  praecoci  momento  adhibita,  morbi 
ulteriorem  decursum  turbant  et  periculum  augent. 

Essentia  morbi. 

Morbi  alicujus  naturam  eruere  conaturi,  ea  quae 
sensus  nostros  feriunt,  i  e.  metamorphoses  organico-ma- 
teriales ,  dummodo  tales  adsint ,  prae  reliquis  ob  ocu¬ 
los  habere  necesse  est.  Inde  tantum  concludere  aliquid 
licet. 

Constantissimam  in  typho  abdominali  mutationem, 
metamorphosin  in  membrana  mucosa  tubi  alimentaris  esse, 
experientia  docuit.  Hanc  metamorphosin  inflammationi 
originem  debere  putabatur.  Utrum  huic  asserto  veri¬ 
tatis  quoque  conveniat  meritum,  sub  judice  lis  est. 

Si  characteres  anatomico-pathologicos  perscruta¬ 
mur,  omnia,  quae  inflammationi  necessario  compe¬ 
tunt  symptomata,  praesto  sunt:  injectio  vasorum,  in¬ 
tumescentia  et  productorum  formatio.  Quum  insuper  in 
reductione  morbi,  quae  sunt  formata,  per  resorptionem 
dispareant  producta,  quum  ulceratio  et  gangraena  lo¬ 
cum  habeant,  quae  metamorphoses  etiam  phlogosi  propriae 
sunt,  veritati  vix  absonum  videtur,  processum  enteri¬ 
cum  naturae  esse  inflammatoriae. 

Sed  nova  exsurgit  quaestio,  an  ille  processus,  cui 
ergo  naturam  phlogisticam  tribuimus,  initium,  causa,  es¬ 
sentia  morbi  sit,  et  utrum  ex  hoc  processu  omnia  re¬ 
liqua  symptomata  universalia  scaturiant,  vel  quod  idem 
est :  inflammatio  haec  estne  primaria ,  substantiva  ? 
vel  an  adsit  passio  universalis,  cujus  tantum  sequela 
haec  inflammatio  est  vel  productum  vel  reflexus,  unde 
ei  dein  nomen  secundariae,  symptomaticae  tribuendum 
foret  ? 

Vix  superest  dubium ,  hoc  alterum  nomen  ei  con¬ 
venire  ,  nam : 

I.  Evictum  est,  adfectionis  universalis  intensita- 
tem  non  semper  aequali  incedere  ratione  cum  adfectio- 
nis  topicae  magnitudine,  quod  vero  ita  fieri  deberet, 
si  phlogosis  illa  intestinalis  primaria  foret.  Moriuntur  ae¬ 
gri  symptomatibus  vehementissimis  praesentibus ,  quo¬ 
rum  intestina  unam  alteram  ve  eamque  perpusillam  mon¬ 
strant  plagam  aut  ulcus.  Nec  concipi  potest ,  quomodo 
metamorphosis  membranae  mucosae  tubi  alimentaris  tam 
arctis  eircumscripta  finibus ,  ingenti  huic  passioni  ,  imo 
morti  subesse  queat. 

II.  Continentur  in  annalibus  et  singulorum  casu¬ 
um  historiae  ( Louis  ,  Andral)  et  integrarum  epidemia- 
rum  descriptiones  ,  quae  adfirmant,  symptomata  in  ae¬ 
gris  plane  eadem  adparuisse  quae  typho  abdominali 
conveniunt,  quin  in  cadaveribus  mutationes  organicae 
in  intestinis  observatae  fuerint,  vel  primum  tantum 
stadium  typhosae  congestionis  et  villorum  turgescentiae 
conspicuum  fuit.  Luculenter  hoc  phaenomenon  Vindobo¬ 
nae  anno  1841  adparuit,  ubi  ea  ratione,  qua  cholera 
epidemica  regnare  coepit,  metamorphoses  typhosae  in  in¬ 
testinis  retrogrediebantur  et  tandem  semper  in  stadio 
primo  congestionis  retinebantur.  Quemadmodum  nu¬ 
mero  I  insignitum  momentum  docet,  localem  extensione 
coercita  metamorphosin  in  intestinis  ad  nihilum  reduci, 
sic  hoc  alterum  00  argumentum  evincit ,  idem  fieri 
posse  retentione  evolutionis  hujus  metamorphoseos,  et  ni¬ 
hilominus  typhus  abdominalis  perstitit.  Inde  denuo  pa¬ 
tet ,  processui  enterico  in  typho  abdominali  nequaquam 
primarium  locum  esse  concedendum. 

III.  Processus  tandem  ille  inflammatorius  entericus, 


plurimis,  iisque  gravissimis  momentis ,  a 


genuina, 


pri¬ 


maria  dilfert  phlogosi,  quae  solitis  quibus  inflammationes 
oriuntur  causis  effici  potest  5  eo  oritur  loco,  quem  poten¬ 
tia  nocens  tetigerat  et  per  certam  extensionem  aequabi¬ 
lis  non  interrupto  tenore  spargitur,  decursum  praesefert 
indeterminatum,  exitus  praediligit  varios  et  apparatu 

antiphlogistico  generoso  in  usum  tracto,  abbreviatur  et 
resolvitur.  —  E  contra  vero  nemini  hucdum  fuit  con¬ 
cessum,  ad  libitum,  e.  g.  traumatica" intestini  laesione, 
processum  typho  sum  ibidem  excitare  5  nam  licet  typhi 
abdominalis  rationes  aetiologicae  nos  fugiant,  tamen 
potentias  nocivas  in  foliculos  muciparos  intestinorum 
primitive  non  agere,  evictum  est;  sunt  plagae  vario 
modo  dispersae ,  interstitiis  membranae  mucosae  per¬ 
fecte  normalis  relictis;  pseudoplasma  typhosum  plane 
peculiaris  est  indolis  (fungo  medullari  simillimae)  pro¬ 
cessus  determinato  gaudet  decurrendi  modo ,  peculiari¬ 
bus  definitis  exitubus,  nec  antiphlogisticis  potest  resolvi 
ejusque  metamorphosin  abreviare  hac  therapia  licet. 

Haec  argumenta  sufficiunt  corolariis  sequentibus 
statuendis. 

1.  Processus  entericus  non  genuinae  vel  verae, 
sed  specificae  phlogoseos  refert  indolem, 

2.  Nec  est  affectio  primaria ,  sed  sequela  vel 
symptoma  alius  cujusdam  status  morbosi.  Sed  qualis? 
hoc  eruere  adhuc  superest. 

Deficientibus  in  cadavere  dissecto  mutationibus 
materialibus ,  unde  symptomata  morbi  possent  deduci, 
necessitate  coacti  supponere  aliquid  debemus,  quod, 
licet  illa,  qua  ars  nostra  hocce  gaudet  temporis  mo¬ 
mento  evolutione,  nequeat  manifeste  demonstrari,  ta¬ 
men  adesse  potest.  Tales  mutationes,  obtutum  fugien¬ 
tes,  sunt  variae  in  systemate  nervoso  metamorphoses 
et  humorum,  praecipue  sanguinis  crases.  Subtilissimas 
quae  in  substantia  nervorum  contingunt  metamorphoses, 
nec  culter  anatomicus  manifestat,  nec  reagens  chemi- 
cum  minutas  illas  evincit  mutationes,  quae  e,  g.  in 
aegri  variolosi  sanguine  locum  habent.  In  una  altera  ve 
harum  sphaerarum  (nervea  vel  sanguinea)  typhosum 
quoque  processum  locum  habere  autumant. 

Equidem  morbum  sanguinis  potius  erasi  deberi 
censeo,  nam  qui  nervosum  sibi  eligunt  systema  morbi. 


L  plerumque  apyretici  decurrunt ,  febri  contra 
in  typho  abdominali  admodum  valida. 

2.  symptoma  morbis  systematis  nervosi  constan- 
tissimum  est:  post  mortem  plane  nullas  detegi  muta¬ 
tiones  materiales ,  quod  in  typho  abdominali  rarissime 
evenit. 

3.  quae  in  gangliis  abdominalibus  conspicuae 
sunt  mutationes,  immunem  semper  relinquunt  fibram 
nerveam ,  sed  textui  inhaerent  celluloso ,  et  sanguine 
tantum  ibi  conspicuo  sensus  nostros  feriunt. 

4.  organa  quae  haematopoesi  inserviunt  mutationes 
manifestant  in  cadaveribus  apertissimas  5  pulmones  in¬ 
farcti,  tumor  lienis ,  qui  in  genere  omnium  sanguinis 
crasium  alienatarum  subtilissimum  est  reagens,  nam 
in  phlebitide  quoque,  variolis  et  bibonum  dyscrasia  acuta 
occurrit. 

5.  tandem  permagna  typho  abdominali  cura  exan¬ 
thematicis  morbis  analogia ,  unde  etiam  ad  materialem 
in  sanguine  absolutam  mutationem  licet  concludere. 

Typhus  ergo  abdominalis  acuta  est  dyscrasia ,  et 
processus  entericus  est  efflorescentia  exanthematica  in 
interna  corporis  superficie ,.  quemadmodum  variolae, 
morbilli  etc  externam  obsident  cutem,  est  ergo  Exan¬ 
thema  vel  Entexanthema  (Jahn), 

Analogia  typhi  abdominalis  cum  exanthematibus , 
sequentibus  nititur  argumentis: 

a)  Febri  orditur,  quam  tribus  aut  quatuor  diebus 
praeterlapsis  ?  processus  peculiaris ,  localis  in  mem¬ 
brana  mucosa  intestinorum  excipit,  ubi  primo  diffusam 
congestionem,  dein  ad  singula  loca  concentratam ,  se¬ 
rius  in  inflammationem  congruam  transeuntem  ,  et  defi¬ 
nitam  in  ulcerationem  nitentem  metamorphosin  ponit 
(Idem  fere  processus,  qualis  in  variolis).  Certa  quoque 
morbus  absolvit  stadia  et  determinatum  praediligit  de¬ 
cursum. 

b)  Typhus  specialem  refert  relationem  ad  deter- 

minatam  membranae  mucosae  partem  ,  quemadmodum 
scarlatina  quoque  membranam  sibi  eligit  mucosam  faucium, 
vel  prout  morbilli  illam  tractus  respiratorii  petunt,  in 
consensum  vero  aliis  quoque  membranae  mucosae  par¬ 
tibus  ,  imo  et  cuti  ipsa  tractis ,  quae  efflorescendam 
quoque  non  raro  exhibet ,  quum  exanthemata  inversam 
rationem  in  membrana  mucosa  producant  (Scarlatinae 
rubor  et  levis  feliculorum  muciparorum  tubi  alimentaris 
consonus  tumor). 

c)  In  raris  casibus  typhus  abdominalis  absque  pro¬ 
cessu  enterico,  veluti  febris  variolosa  et  scarlatinosa 
absque  flore  cutaneo  decurrit.  Processus  in  ejusmodi  ca¬ 
sibus  exanthematicus  in  sanguine ,  quin  ad  certa  figa¬ 
tur  loca,  absolvi  videtur 5  unde: 

d)  Ilatio  illa  frequenter  incongrua  inter  sympto¬ 
mata  universalia  morbosa  et  adfectionem  topicam  ;  febris 
modum  fere  excedens,  plagis  paucissimis  tantum  evo¬ 
lutis. 

e)  Processu  enterico  turbato  atque  impedito ,  me¬ 
tastases  ad  alia  organa  frequentissimae. 

f)  Typhus  abdominalis  velut  exanthemata,  non 
vulgatis  oritur  causis  nocuis,  sed  verisimiliter  speci¬ 
ficis  momentis  (miasmatibus)  et  epidemicae  constitu¬ 
tioni  ortum  debet. 

g)  Peculiaris  definitae  aetatis  (juventutis)  in  hunc 
morbum  pronitas. 

h)  Vana  omnis  therapia ,  praeprimis  vero  quod 
non  liceat  morbum  jam  evolutum  praepedire. 

Qualis  autem  sit  sanguinis  erasis  alienata,  aeque 
dubium  imo  incertum  ut  in  exanthematibus.  Id  tantum 
monendum,  non  perfici  illam  his  mutationibus,  quae  in 
stadio  morbi  secundo  in  sanguine  occurrunt  (partium 
plasticarum  penuria,  serum  praevalens),  nam  hae  muta¬ 
tiones  secundariae  tantum  sunt ,  nec  typho  abdominali 
specificae,  aliis  enim  adynamicis ,  praecipue  putridis 
febribus  multisque  cachexiis  sunt  propriae.  Typhus 

ergo  abdominalis  est  acuta  dyscrasia,  qualitatis  hucusque 
incertae,  quae  in  peculiari  ac  membranam  mucosam  ilei 
versatur  relatione,  ubi  eruptionem  exanthematicam 
efficit,» 

Therapia. 

A.  Primum  medici  officium :  morbum  praecavere. 
Sed  prophilaxis,  epidemia  tantum  regnante  typhosa  lo¬ 
cum  habere  potest  5  et  quum  de  typhi  contagiosa  natura 
nil  certi  constet,  ortum  tantum  hujus  morbi  ex  alienis, 
simul  agentibus  causis ,  praecipue  ex  miasmatibus  im¬ 
pugnandum  habemus. 

Quomodo,  quae  hic  postulantur :  causas  amovere 
et  frangere ,  miasmatis  formationem  praepedire  atque 
formatum  necare  et  proclivitatem  in  illius  susceptionem 
minuere ,  quomodo  haec  omnia  postulata  expleantur, 
ex  aetiologicis  momentis  cum  legibus  medicinae  foren¬ 
sis  junctis,  patet. —  Quod  miasina  ipsum  adtinet,  medi¬ 
cus  multum  fructuosi  potest  efficere,  quum  ortum  de¬ 
beat  hominibus  multis  tum  sanis,  multo  magis  ergo 
aegrotis  in  angustis  locis  vivere  coactis  5  nam  separa¬ 
tio  hominum  et  in  alia  loca  translocatio  admodum  pro¬ 
ficua  est.  Reliquae  vero  aeris  atraosphaerici  qualita¬ 
tes,  temperatura,  humiditas,  venti,  ratio  electrica  me¬ 
dici  efficaciae  mutanti  sunt  detractae. 

Desunt  nobis  infallibilia  miasmati  necando  reme¬ 
dia.  In  locis  clausis ,  ventilatio  frequens  et  suffumiga¬ 
tiones  cum  chloro  aut  acidis  mineralibus  sedulo  insti¬ 
tuantur,  quum  quae  contagiis  destruendis  valeant  re¬ 
media,  et  miasmatibus  quoque  delendis  vi  ornata  esse, 
supponere  liceat. 

Nec  praesto  est  modus,  quo  actionem  miasmatis 
effugere ,  receptivitatem  nostram  delere  vel  saltem  mi¬ 
nuere  possemus.  Vitae  genus  congruum  et  omnis  ex- 

cedentia  e  abstinentia,  epidemiarum  regnantium  tempore 
p  ra  e  p  r  i  m  i  s  s  u  ad  e  n  d  a . 

B.  Morbo  vero  jam  symptomatibus  suis  se  manife¬ 
stante,  medici  foret,  praepedire  ejus  ulteriorem  evo¬ 
lutionem .  Gregem  jam  medicaminum  in  hunc  finem 
proposuerunt,  sed  quod  tam  varia  sint,  id  ipsum  su¬ 
spectum  f  eddit  illorum  pretium. 

I.  Emetica ,  porrigendo  Ipecacuanham.  Alii  hoc 
remedio  processum  morbosum  praepediisse ,  vel  saltem 
ad  decursum  admodum  mitem  coegisse  contendunt*  alii 
contra  hoc  remedio  porrecto,  malum  ex  integro  in  pejus 
ruere  asserunt  (S  ko  da,  D  obi  er).  Fors  ,  qua  ambo 
opiniones  sibi  oppositae  sunt  contradictio ,  eo  solvitur, 
quod  sordibus  gastricis  magna  quantitate  tubum  ali— 
mentarem  obsidentibus,  liberamque  illius  cohibentibus 
functionem  ,  status  oriatur  morbosus ,  typhum  abdomi¬ 
nalem  perfectissime  ludens,  qui  v  ero  emetico  porrecto, 
uno  quasi  ictu  tollitur.  Ubi  typhus  abdominalis  cum 
complicatione  gastrica  incedit ,  ibi  gastrismus  amotus, 
typhum  purum  emergere  facit ,  quo  fit ,  ut  decursus 
illius  multo  mitior  absolvatur.  Evictum  est,  morbo 
jam  praegresso ,  ubi  demum  diagnosin  firmare  vale¬ 
mus  ,  emeticum  nil  praestare,  imo  ad  ejusmodi  reme¬ 
dia  propinanda  gastricus  tantum  status  adsoeiatus  in¬ 
signis,  indicationem  largiri  potest:  qui  nisi  adfuerit, 
emetica  decursum  typhi  turbant  et  anomalum  reddunt. 

II.  Diaphoretica  et  quae  v  eteribus  alexipharmaco - 
runi  praecellebant  nomine.  Haec  remedia,  quae  stimu¬ 
lantium  censui  sunt  adscribenda,  characterem  morbi 
activum  augent,  imo  inflammatorium  reddunt,  quod  vix 
faustum  est;  in  genere  ne  diaphoresi  quidem  movendae 
sunt  paria.  Idem  objurgium  comune  est  stimulis  cu¬ 
taneis. 

III.  Venaesectiones ,  ad  cohibendam  inflammatio¬ 
nem  entericam,  febris  charactere  synochali  eminente  et 
sensorii  comunis,  organorum  respirationis  vel  abdomi- 

milium  adfectione  phlogistiea  valde  aperta  aut  consulto  aut 
perverse,  diagnosi  erronea  statuta,  saepissime  sunt  in¬ 
stitutae.  Quod  subsequum  erat  levamen  vel  fallax ,  vel 
transitorium  vel  plane  nullum  fuit,  quin  contra  morbus 
eo  vebementior  evolvebatur,  eo  citior  et  rapidior  de¬ 
currebat,  unde  dein  experientia  ipsa  comprobavit,  quod 
a  priori  ratione  fuerat  conjecturandum,  venaesectiones, 
in  morbo  keneangeia  et  serosa  sanguinis  indole  notato, 
minime  conducere  posse.  Piedagnel  Lutetiae  Parisio¬ 
rum  experimenta  comparativa  instituit  et  mortalitatis 
rationes  sequentes  obtulit: 

a)  Sub  tractamine  cum  purgantibus  ratio  erat: 


1  : 6  Vs . 

b)  Yenaesectionibus  institutis  ratio  erat  1 :6V7* 

c)  Methodo  exspectativa  instituta  ratio  erat 

1  : 32  Via.) 

IV.  Calomele  medici  frequenter  utebantur  (Xes- 
ser,  Wolf,  Hanke,  Barteles)  tum  scopo  purgante,  tum 
ad  coercendam  in  intestinis  metamorphosin  abnormem, 
varia  dosi,  imo  ad  grana  10 — 12  pro  dosi  et  ad  sali¬ 
vationem  usque*  Sed  quae  in  nosocomio  universali  vin- 
dobonensi  instituta  fuerant  experimenta,  effectus  nequa¬ 
quam  laetos  praebuerunt,  metamorphosi  in  intestinis 
eodem  modo  progrediente,  ut  aliis  methodis  medendi  in 
usum  vocatis.  —  Ex  his  omnibus,  nemini  profecto  in 
mentem  veniet,  concutere  illiud  :  „ Typhi  abdominalis 

decursum  praepedire  non  licet.*4 

C.  Morbo  perfecte  evoluto  et  diagnosi  non  amplius 
dubia,  therapiam,  passionis  naturae,  characteri,  gradui, 
stadio ,  symptomatibus  illius  urgentibus ,  compositioni 
et  complicationi  adaequatam,  instituendam  esse,  ne¬ 
minem  fugit. 

Natura  vero  morbi  nec  patet,  quamque  specificam 
ei  subesse  putamus  sanguinis  dyscrasiam,  cujus  indo¬ 
lem  non  possumus  determinare,  ideo  nec  rationalis  su¬ 
perstrui  potest  indicatio,  atque  nil  restat,  nisi  tentaie 

varia  ,  quae  alias  in  sanguinis  dyscrasiis  porriguntur 
remedia.  Qua  opinione  ducti  medici  ,  Acida  mineralia , 
Chiorum ,  -fodinam,  Cuprum  propinarunt.  De  Jodinae 
et  Cupri  efficacia,  experimentis  nondum  sat  firmata,  nil 
certi  licet  effari.  Acida  vero  mineralia  et  imprimis 
Chiorum  frequenter  in  usum  trahuntur  $  licet  specificum 
nondum  nomen  mereatur  Chlorina,  tamen  laetos  protulit 
effectus,  ej usque  adplicationi  ideo  nil  obest,  quum  aliud 
nobis  hucdum  desit  remedium  praestantius,  et  quoniam 
in  typho  abdominali  sanguinis  erasis  evolvitur,  cui  do¬ 
mandae  acida  mineralia  et  externe  et  interne  porrecta, 
primum  sibi  vindicant  locum. 

Quum  perspicere  morbi  processum  non  liceat,  ex¬ 
perientiam,  ut  empiria  probatum  aliquod  suppeditet  re¬ 
medium,  petimus.  Sed  nec  tale  praesto  est.  Quare  in 
tractando  hoc  morbo  reliqua  tantum  f  essentia  morbi 
excepta)  momenta  nos  regere  possunt,  quo  therapia 
deinde  nostra  indirectae  tantum  nomen  meretur,  quae 
ideo ,  quum  typhum  processui  exanthematico  analogum 
habemus,  regere  et  moderari  illum  nonnisi  potest,  et 
nunquam,  quum  nil  prodesse  potest,  noceat  praecoci 
quadam  agilitate. 

Omissa  morbi  essentia,  character  illius  proxime 
adtentione  est  dignus  5  qui  quum  secundum  varia  stadia 
etiam  variet,  therapiam  etiam  singulis  stadiis  congruam 
pervoluturi  sumus,  ubi  semper  1.  febrim,  2.  passionem 
entericam  et  3.  symptomata  eminentia  respiciemus. 

I.  Stadium  activum. 

a.  Reactio  universalis. 

Character  febris  activus  specialem  non  deposcit 
therapiam.  Potentias  nocentes  praepedire  et  omne  illud, 
quod  activum  febris  characterem  ad  synochalem  posset 
augere  aut  justo  citius  in  adynamicum  vertere,  sufficit. 

Prae  reliquis  ergo  therapia  stimulans  vel  antiphlogistica 
cane  pejus  fugienda  et  angue.  Aer  sit  purus,  14°  R. 
temperaturam  servans,  quies  in  lecto,  juscula  carnium 
tenuia  (ptisanae  orizae ,  hordei,  avenae)  et  potus  lar¬ 
gus  siti  expiandae  par,  cui  scopo  mucilaginosa  acidula 
quadrant,  decoctum  altheae  vel  salep  etc.  limonade, 
orangade. 

Symptomatibus  gastricis  vel  cafarrhosis  junctis 
cum  febri,  quae  typho  conveniunt,  speciali  therapia 
non  est  opus ;  ne  quid  fiat,  quo  aut  unus  alterve  horum 
statuum  in  pejus  ruere  posset.  Sic  gastricis  magis  sym¬ 
ptomatibus  eminentibus,  ne  mucilaginosis  obruatur  ven¬ 
triculus  $  catarrhosa  vero  praedominante  adfectione  tra¬ 
ctus  respiratorius  acidulis  ne  irritetur  5  hic  ergo  muci¬ 
laginosa  potius ,  ibi  acidula  quadrant. 

Accedunt  vero  nunc  jam  indicia  venturorum  .sym¬ 
ptomatum  nervosorum ,  quorum  si  semioticam  indaga¬ 
mus  virtutem,  praecipuam  systematis  nervorum  ganglio- 
sorurn  adfectionem  nos  docent  5  quam  alterantibus  e.  g. 
Ipecacuanha,  pulveribus  Do  veri,  alterantibus  Plumeri, 
Tartaro  emetico,  Sulfure  aurato  antimonii,  et  vesicanti- 
bus  agredimur.  Horum  omnium,  diarrhoea  praecipue 
jam  frequenti  Ipecacuanha  longe  est  praestantissima, 
Opio  variis  ex  rationibus  interdicto,  atque  reliquis  prae¬ 
paratis  antimonialibus,  tubum  alimentarem  stimulanti¬ 
bus  ,  unde  diarrhoea  crescit. 

b.  Passio  enterica. 

Supra  jam  evictum  est,  processum  entericum  in¬ 
flammatorium  quidem  esse ,  non  vero  in  inflammatione 
genuina  sed  specifica  consistere  atque  nequaquam  morbi 
naturam  efficere.  —  In  qualibet  vero  inflammatione  duo 
momenta  sunt  distinguenda,  specificum  alterum,  alterum 
vero  inflammatorium  5  quorum  prius  principalem  vindi¬ 
cat  locum,  secundum  vero  formam  tantum  sistit  vel  gra- 

dum  reactionis  topicae,  sub  qua  processus  localis  cres¬ 
cit.  Quamdiu  in  inflammatione  specifica  momentum  in¬ 
flammatorium  non  vehementissime  augeatur,  non  directe 
antiphlogistico  illud  adgredimur  modo ,  sed  indirecto 
tantum  et  negativo ,  specificum  praeprimis  deprimere 
nitimur  momentum  5  quod  in  typhosa  quoque  inflamma¬ 
tione  enterico-meseraica  fieri  debet. 

Accedente  tantum  leviori  reactionis  topicae  gradu, 
sufficit  tentare,  ne  supra  illum  elevatur,  omnes  poten¬ 
tias  stimulantes  amovere  et  praecipue  remedia  incitantia 
omittere.  Yalentiorem  in  usum  trahere  methodum  anti- 
phlogisticam ,  non  est  opus.  Sed  nec  posse  ejusmodi 
therapia  processum  entericum  praepediri,  ex  supra  me¬ 
moratis  patet,  nec  minus  ex  analogia  hujus  processus 
cum  eruptione  axanthematica. 

c.  Symptomata  eminentia. 

a.  Alvus  in  morbo ,  typhi  suspicium  movente ,  ab 
aliquot  diebus  clausa,  nequaquam  purgantibus,  sed 
clysmatibus  aperientibus  movenda. 

(3.  Diarrhoea  modica  f  quater  aut  sexies  intra  nych- 
themerumj  normali  convenit  decursui.  Falso  plurimum 
ponderis  inesse  diarrhoeae  sedandae  putarunt  5  quod 
partim  ne  fieri  quidem  potest,  partim,  quibus  deerat  ca¬ 
sibus,  infelici  terminabantur  fine.  Alii  iterum  excretio- 
nem  hanc  albuminosam  intestinorum  criticam  quasi  ha¬ 
bebant  :  cui  vero  experientia  obest  etFato,  docens,  aegros 
valida  diarrhoea  tentatos ,  multo  saepius  in  pejus  trahi 
illis,  quorum  diarrhoea  exigua.  —  In  decursu  ergo  nor¬ 
mali,  supra  jam  laudata  medicamina  quadrant  mucila- 
ginosa.  Ipecacunanha  refracta  dosi  alvo  nimis  ruente, 
quae,  quum  excedens  fluat,  cum  alumine  ad  drachmam 
unam  de  die  coinutari  potest,  comendari  meretur.  Sed 
clysmata  adhuc  memoranda,  quibus  diarrhoeam  sedare 
studebant}  rationes  anatomicae  docent,  nil  proficui  inde 


redundare  posse,  quia  nec  ultra  valvulam  eoecalem 
possunt  protrudi ?  quum  vero  certum  habeatur,  mate¬ 
rias  per  alvum  eliminatas ,  praecipue  in  adfecto  ileo 
secerni. 

y.  Symptomata  cephalica :  dolores  capitis,  deliria, 
sopor  etc.  certo  quodam  gradu  typho  abdominali  conve¬ 
niunt  pecularia,  nec  ergo  speciali  egent  therapia  5  ac¬ 
cedentibus  tantum  congestionibus  vehementibus  epi¬ 
themata  glacialia,  in  majori  gradu  hirudines  adplicentur. 
Yesicantia  et  sinapismi  minus  quadrant. 

i.  Insultus  pneumonici  vel  profecto  adsunt,  aus¬ 
cultatione  eruendi  (infarctus ,  hepatisatio)  vel  scenain 
tantum  ejusmodi  adfectionis  ludunt,  in  quo  casu  thera¬ 
pia  difficillima,  nam  antiphlogistica  methodus  nequit  in 
usum  trahi ,  imo  et  in  stadio  secundo ,  venaesectiones 
ex  dictis  rationibus  vix  sunt  instituendae,  hirudinesque 
nil  praestare  ex  anatomicis  licet.  Sales  medii  et  tar- 
tarus  emeticus  largiori  dosi  propinati,  passionem  augent 
in  intestinis.  Vesicantia  tantum  thoraci  adposita  et  sul- 
fur  auratum  antimonii  tentanda  forent. 

II.  Stadium  nervosum. 

a.  Reactio  universalis. 

Charactere  febris  in  adynamiam  nitente ,  Brownia- 
nismo  seducti  medici,  therapiam  vitae  energiam  incitan¬ 
tem  instituerunt,  atque  stimulantia:  Valerianam,  Ami¬ 
cam,  Camphoram,  Angelicam,  Moschum,  praeparata  Anti¬ 
monii,  spirituosa,  aetherea  etc.  propinarunt,  quin  hanc 
methodum  adeo  proficuam  habuerunt,  ut  illa  non  in  se¬ 
cundo  tantum,  verum  jam  in  primo  morbi  stadio,  sympto¬ 
matibus  suspectis  ingruentibus,  uterentur,  ut  ita  adyna- 
miae  venturae  obviam  eant.  Sed  profecto  quantitatem 
tantum  vitalitatis  hi  medici  morbi  essentiam  habuerunt. 
Quatenus  nobis  patet  morbi  natura,  qualitatis  sanguinis 

ad  paret  alienatio ,  quae  necessario  per  aliquod  tempus 
decursus  sui  ,  reactionem  ,  actionemque  in  organismo 
torpidam,  adynamicamque  sociam  sibi  adjungit. 

Eodem  quoque  modo  processus  variolosus  neces- 
sario  stadium  phlogisticum  absolvit,  scirrhus  stadium 
ulcerationis  ponit,  'tuberculum  stadio  liquationis  no¬ 
tatur;  hinc,  quemadmodum  qui  variolam  haberet  inflam¬ 
mationem,  scirrhum  ulcus  vel  tuberculum  liquationis 
processum  tantum  putet,  valdopere  erraret,  eodem  quo¬ 
que  modo  falso  ex  stadio  typhi  nervoso,  ad  adynamicam 
sanguinis  et  nervorum  vitam  ,  qua  morbi  essentiam  con¬ 
cluditur.  Nec  licet  processum  inflammatorium  in  variolae 
eruptione  venaesectionibus  praepedire  ,  nec  stimulantia, 
tonica  et  adstringentia  ulcus  carcinomatosum  sanare  aut 
liquationem  tuberculi  coercere  queunt ,  pari  quoque 
modo  nec  typhus  abdominalis  normaliter  decurrens,  he¬ 
roica  sibi  deposcit  stimulantia,  quae  in  primo  jam  pro¬ 
pinata  stadio,  nequaquam  venturae  coercendae  adyna- 
iniae  sunt  paria ,  quum  adfectionem  tantum  entericam, 
facillime  ad  vehementiam  insignem  ,  charactere  inflam¬ 
matorio  notatam  evehere  queant.  Quae  omnia,  a  priori 
e  morbi  natura  et  ex  inductionibus  analogis  conclusa, 
experientia  quoque  firmavit,  hac  therapia  nunquam  fe¬ 
lici  eventu  gaudente. 

E  supra  dictis  patet,  nostrum  tantum  esse,  regere 
processum  morbosum.  Certus  quidam  adynamiae  gradus, 
secundo  typhi  stadio  est  peculiaris  nec  tolli  debet  nec 
potest;  acida  mineralia,  Chlorina  et  Ipecacuanha 
etiam  in  hoc  stadio  sufficiunt ,  quod  eo  magis  necessa¬ 
rium  ,  quum  in  hoc  quoque  stadio  symptomata  reactio¬ 
nis  activae  non  ex  integro  dispareant,  imprimis  quamdiu 
pulsui  robur  aliquod  adhuc  inest ,  quo  abolito  ,  stimu¬ 
lantia  placida:  Chamomilla,  Melissa,  Mentha,  aura 
camphorata  propinentur,  et  adynamia  valida  tantum 
praesente,  indicationi  vitali  sufficientes,  supra  allatis 
stimulantibus  fortissimis  uti  licet 


I).  Adfectio  tubi  intestinalis. 


Convenit  huic  stadio  metamorphosis  escharisatio- 
nis  et  ulcrationis  ;  quos  processus  impedire,  nequaquam 
fructuosum  esse  potest,  quum  plagis  per  resorptionem 
reductis,  recidivos  metastaticosque  morbos  admodum  pe¬ 
riculosos  conspexerimus.  Desunt  nobis  quoque  huic 
scopo  inservientia  remedia.  Id  unum  licet,  diarrhoeam 
effrenem  arcere  Alumine  vel  Sulfate  ferri  5  minus  con- 
venit  Acetas  plumbi. 

c.  Symptomata  eminentia. 

Symptomatum  cephalicorum ,  insultuum  pneumoni¬ 
corum  et  diarrhoeae  mentionem  jam  fecimus,  decubitum 
vero  febrim  putridam  et  nervosam  tractantes,  comme¬ 
morabimus.  Agendum  ergo  adhuc  de : 

a.  Meteorismo ,  qui  a  gazo  in  intestinis  praesente, 
oritur.  Gaza  haec  vel  secretione  membranae  mucosae 
vel  dissolutione  contentorum  intestinalium  evolvuntur  5 
quod  praecipue  febribus  adynamicis  proprium,  cuique 
rei  foetor  intollerabilis  excrementorum  documento  est. 
Levior  meteorismus  typho  abdominali  signum  est  ne¬ 
cessarium  ,  vix  periculosum ,  atque  propria  ideo  non 
eget  therapia;  meteorismus  vero  ingens,  periculum 
quoque  minatur.  Licet  nimia  intestinorum  expansio 
paralysin,  velut  in  vesica  quoque  urinaria,  pedis- 
sequam  habere  posset,  tamen  veritati  non  absonum, 
periculum  e  meteorismo  in  typho  abdominali  immi¬ 
nens,  nequaquam  ilia  ipsa  perfici;  nihilominus  vero 
ob  paralysin  fors  venturam ,  magna  intestinorum  ex¬ 
pansio  coercenda  foret,  urgentibus  simul  respirati¬ 
onis  difficultatibus,  thoracis  volumine  angustato,  et  se¬ 
cundario  modo  inde  orientibus  congestionibus  ad  en- 
kephalon.  Optime  quadrat  huic  scopo  frigus  epi- 

thematum  vel  clysterum  forma,  ex  aqua  frigida  cum 
aceto  (jiam  colon  praepriinis  inflatum  est)  organismo 
admissum.  Possent  quoque  clysinata  ex  aqua  calcis 
aut  cum  Chlorina  adjuncta,  tentari.  Nequaquam  vero 
hirudines ,  cucurbitae ,  inunctiones  cum  spirituosis 
vel  talia  epithemata  abdomini  imposita,  aliquid  prae¬ 
stabunt. 

[3.  Haemorrhagiae  intestinales,  omnia  stimulantia 
citissime  amovenda  jubent.  Interne  acida,  praecipue 
acidum  sulfuricum  vel  alumen  porrigantur  5  acetas  plumbi 
et  sulfas  ferri  minus  conveniunt.  Quae  quum  absque 
fructu  fuerint  tentata,  epithemata  glacialia  abdomini 
imponantur,  clysmatibus  non  ad  haemorrhagiae  usque 
fontem  progredientibus,  quae  nonnisi  admodum  frigida, 
qua  fomentum  internum  prodesse  possunt.  Nonnunquam 
epistaxis  cum  haemorrhagiis  intestinalibus  alternat,  vel 
illis  antecedit.  Sistitur  haec  epistaxis  epithematibus 
glacialibus  et  embolis  ex  filis  carptis,  solutione  aluminis 
impregnatis ,  naribus  immissis. 

y.  Cutis  aestus  mordax  lotionibus  cum  aqua  frigi¬ 
da,  aceto,  acidis  mineralibus  et  Chlorina  temperandus. 

S.  Dolores  sub  mictu  Q stranguria)  ad  stimulantia 
sedulo  vitanda  et  mucilaginosa  frequenter  haurienda 
invitant.  Praecipua  adtentione  retentio  urinae  et  decu¬ 
bitus  digni  sunt,  quum  haec  symptomata,  aegris  sui  non 
compotibus,  facile  ex  integro  nos  lateant. 

III.  Stadium  crisium  et  decrementi. 

Stadium  hoc,  ut  et  reconvalescentia  ipsa,  secun¬ 
dum  regulas  generales  hac  de  re  notas  tractatur,  eo  tan¬ 
tum  monito  adnexo,  ne  urgeantur  crises  fors  tardiores 
et  interruptae  5  diebus  criticis  cutis  conditio  exacte  in¬ 
vestiganda,  et  quum  in  transpirationem  nisus  sit  con¬ 
spicuus,  lotiones  frigidae  sunt  omittendae,  quarum  locum 
tepidae  dein  impleant.  —  Sinapismi  quoque  egregie  con- 


ducunt.  Vesicantibus  adynamia  tantum  exigua  locum 
concedit,  magno  alioquin  in  gangraenam  nisu  praesente. 

Therapia  anomaliarum. 

a.  Febris. 

Febri  in  primo  stadio  characterem  inflammatorium 
praeseferente ,  therapia  magis  antiphlogistica,  quam 
in  normali  decursu  necesse  est,  instituatur:  aer  sit  fri¬ 
gidiusculus  ,  stragula  lecti  tenuia,  detractio  stimulorum 
sensus  externos  adgredientium ,  juscula  aquosa,  potus 
frigidus,  aqua  meraca,  potus  limonatus,  glacies  condi¬ 
ta,  lotiones  frigidae.  Venaesectiones  vero,  cum  respe¬ 
ctu  adynamiae  venturae,  omittendae  sunt,  easque  tan¬ 
tum  insigni  synochali  charactere  febris,  cum  vehementi 
ad  enkephalon  et  pulmones  ruente  sanguinis  turgore 
suaderemus  instituendas  •  sed  tum  quoque  quantitas 
sanguinis  detracti  sit  exigua  Salium  mediorum  usus  non 
convenit,  ob  diarrhoeam  inde  facile  excedentem.  Nitri 
ad  summum  vel  Kali  acetici,  citrici,  Phosphatis  sodae 
minimae  doses,  multo  simul  potui  mucoso  junctae,  ten- 
tari  possent. 

Complicatio  gastrica,  quum  nimirum  errore  diae- 
tetico  commisso,  gastricismoque  insigni  evoluto,  typhus 
abdominalis  evolvitur,  ut  jam  supra  monuimus,  indica¬ 
tionem  emetico  porrigendo  largiri  potest  *,  sed  turgescen¬ 
tia  deorsum  ruente,  ne  seducamur  ad  purgantia  fortiora, 
sed  in  solventibus  acquiescamus:  Gramine,  Tamarindis, 
Sale  ammoniaco  etc.  —  Ouae  accedunt  passiones  ano- 
malae  vehementes  organorum  respirationis,  jam  in  tra¬ 
ctandis  insultibus  pneumonicis  symptomatica  methodo, 
pervolutae  sunt. 

Character  accessorius  rheumaticus  febris  rarus  5  ubi 
valde  sit  evolutus,  ad  therapiam  teporem  servantem  nos 
monet,  unde:  potus  tepidulus,  limonata  tepida,  lotiones 
tepidae  corporis,  balnea  tepida,  stimuli  cutanei. 


Ouum  character  febris  nervosus  non  sub  forma  tor¬ 


poris,  sed  potius  erethismi  incedat,  prae  reliquis  anne 
congestio  ad  encephalon  qua  causa  subsit,  eruendum 
est;  quod  quum  profecto  se  ita  haberet,  therapia  jam 
laudata  in  usum  erit  trahenda.  Si  vero  congestionibus 
absentibus,  erethismus  mere  localis  sit  et  nervosus,  ni¬ 
hilominus  ex  dictis  jam  rationibus  ad  stimulantia  fortia 
Moschum,  Camphoram,  Castoreum,  Asam  foetidam, 
Valerianam  etc.  non  est  transeundum  sed  balneis  potius, 
atque  stimulis  cutaneis  ille  erit  sedandus.  Remedia 
modo  recensita  adserventur  symptomatibus  nervosis  di¬ 
rissimis,  convulsionibus  etc.  placandis. 

Typhus  putridus  secundum  regulas  in  febri  putrida 
traditas,  cum  acidis  mineralibus,  Naphtis,  Camphora, 
China  venit  tractandus. 


b.  Adfectio  enterica. 

Omnes  processus  enterici  et  meseraici  rententio- 
nes,  ex  theoriae  opinionibus,  incitationem  deposcerent 
actionis  localis,  ac  veluti  in  retenta  variolae  eruptione 
cutis  etiam  stimulatur  (nisi  febris  nimis  synochalis  hu¬ 
jus  retentionis  sit  causa).  In  typho  vero  stimulantia 
sunt  vitanda ,  quia  diagnosis  retentionum  admodum  in¬ 
certa,  gradus  incitationis  difficilis  determinatu  et  nimia 
reactio  in  intestinis  et  suopte  et  sequelis  suis  pericu¬ 
losa,  imo  1  et  ha  lis  evadere  potest. 

Processus  secundarii  subsequi ,  secundum  indica¬ 
tiones,  quas  passioni  typhosae  universali  statuimus, 
tractantur.  Therapia  localis  dignitati  casus  se  adcom- 
modat  et  organi  adfecti  valori. 

Ubi  processus  typhosus  localis  periculum  minatur, 
evolutio  ejus,  quantum  fieri  licet  praepedienda  et  meta¬ 
morphosis  infausta  est  coercenda.  Ubi  aditus  patet  v.  c. 
pleurae,  peritonaeum,  larynx,  ibi  ad  congestionem  ve¬ 
nosam  minuendam,  locales  sanguinis  depletiones,  deri» 


vantia  ad  cutem  etc.  in  usum  trahuntur;  ubi  vero  ex  pro¬ 
cessu  topico  nil  periculi  promanat ,  v,  c.  metastases  ad 
textum  cellulosum,  inflammationes  glandularum,  fu¬ 
runculi  ,  ibi  processus  est  figendus  atque  calidis  inci¬ 
tantibus  epithematibus  est  promovendus. 

Metamorphosis  tumultuaria  evenit  symptomatibus 
reactionis  intensae,  topicae  et  vere  spontaneae,  et 
dummodo  ad  peritonealem  intestini  laminam  progredia¬ 
tur  (peritonitis  circumscripta}  dolore  nobis  notatur  in 
abdomine  validiori.  Hic  tantum  —  nunquam  vero  in 
decursu  normali  —  indicatio  ad  topicam  therapiam  an- 
tiphlogisticain  instituendam  exsurgit.  Hirudines  in  hunc 
finem  abdomini  adposuerunt,  vel  cucurbitas  cruentas 
adplicarunt  atque  ad  derivationem  provocandam,  vulneri¬ 
bus  scarificatore  factis,  unguentum  Autenriethi  inunge¬ 
bant  ,  vesicantia  superimponebant  etc. 

Memmores  vero,  sedem  hujus  inflammationis  non 
esse  peritonaeum  preli  abdominalis ,  sed  ileum  ejus- 
que  laminam  peritonealem,  et  utramque  peritonaei  par¬ 
tem  nequaquam  propiori  quodam  necti  modo,  quam 
continuitate  totius  membranae  et  per  arterias  inferioris 
preli  abdominalis  partis,  (epigastrica  ex-  et  interna, 
abdominalis  Halleri  externa,  quae  omnes  rami  sunt  ar¬ 
teriae  illiacae  externae,  quum  contra  ileum  vasa  sua 
accipiat  a  mesenterica  superiori  quae  ramum  sistit 
aortae  abdominalis ;  venae  sanguinem  musculorum  ab¬ 
dominalium  mediantibus  venis  iliacis,  venae  cavae  infe¬ 
riori  adducunt,  sanguine  contra  intestini  per  venam  por¬ 
tarum  ad  hepar  vecto}  facile  liquet,  detractiones  san¬ 
guinis  in  prelo  abdominali  institutas,  intestinis  vix  ma¬ 
jorem  detrahere  sanguinis  quantitatem,  quam  quae  in¬ 
testino  fuerit  demta ,  universali  sanguinis  depletione 
(venaesectione}  instituta.  Etiam  circa  anum ,  nexus 
vasorum  ilei  per  arteriam  mesentericam  inferiorem  ad¬ 
modum  remotus  est.  Ejusmodi  casibus  mixtura  oleosa, 
et  cataplasmata  abdomini  superimposita  convenirent, 

necessitate  gravi  urgente,  epithemata  quoque  glacialia 
substitui  cataplasmatibus  deberent.  Hirudines  quoque 
et  cucurbitas  tentare  liceret,  quin  vero  multum  fructuosi 
inde  foret  exspectandum. 

Ulcere  typlioso  in  depascens  degenerato ,  Chinae  et 
praeparatorum  martialium  therapia  deposcit  usum,  prae¬ 
cipue  sulfatis  ferri ,  sulfatis  quoque  cupri  et  aluminis, 
balsami  peruviani ,  cum  diaeta  eupepta,  nutriente  et 
roborante  5  quae  omnia  in  phthisi  quoque  et  tabe  mese- 
raica  ex  typho  prodeunte,  primum  sibi  vindicant  locum. 

Perforatio  parietum  intestinalium  ,  foramina  posce¬ 
ret  conglutinanda  et  peritoneitidem  resolvere ,  quod 
vero  ex  voto  vix  cedit.  Opii  magnas  doses ,  situm  in 
dorso  tranquillum ,  potum  parcum  et  epithemata  glacia- 
lio  abdomini  imponenda,  medici  quidem  suadebant  — 
sed  proh  dolor  hucusque  incassum ! !  Malum  hoc  in 
lethalem  contiuno  finem  nitens  ,  praepediendum  saltem 
foret ,  quod  vero  ,  ut  illud  venturum  dignosci  posset, 
necessarium  reddit.  Et  hoc  quoque  nec  licet!  Peritonei- 
tis  circumscripta ,  perforationi  nonnunquam  antecedens, 
methodo  supra  laudata ,  tractanda  venit.  Imprimis  rudis 
abdominis  tractatio  exploratoria,  eo,  quo  perforatio  fa¬ 
cillime  evenit  temporis  momento  Q4.  —17.  die}  se¬ 
dulo  vitanda.  — 

Theses  defendendae. 


i. 

Unicuique  regioni  sua  est  medicina.  (Raglivius.) 

II. 

Quare  differunt  pro  natura  locorum,  genera  medi¬ 
cinae.  (Celsus.) 

III. 

Rerum  omnium  satietas,  vitae  facit  sacietatem. 
(Cicero.) 

IV. 

Morbi  non  eloquentia,  sed  remediis  curantur.  (Cel¬ 
sus.) 

V. 

Thrombus  nil  aliud,  nisi  sanguis  cranium  inter 
et  pericranium  extravasatus.  (Lumpe.) 

VI. 

Quidquid  in  natura  fit,  lit  ex  necessitate,  (van 
Helmont.) 

VII. 

Uberrimus  in  seriori  aetate  infantili  scrophuloseos 
fons  est  solani  tuberosi  usus  immodicus.  (Herrmann.) 

VIII. 

Carbonium  in  remediis  roborantibus  nequaquam  uni¬ 
cum  principium  agens.  (Toltenyi.) 


IX. 

Stethoscopium  in  manu  periti  magnum  diagnoseos 
adjumentum,  in  manu  imperiti,  medium  fraudis  et  falla¬ 
ciae. 

X. 

Medicus  non  est  nisi  vir  ad  summum  culturae  hu¬ 
manae  fastigium  elatus.  (Knolz.) 

XL 

Maxima  ratio  ortus  nostri  habetur,  nec  parum  feli¬ 
ces  bene  nati.  (p.  Frank.) 

XII. 

Si  nolis  sanus,  curres  hydropicus.  (Horatius.) 

XIII. 

Tale  genus  humanum,  quale  foliorum.  (Strato  Ci¬ 
tharoedus  in  Caunios.) 

XIV. 

Capiti  nil  aeque  prodest  atque  aqua  frigida.  (Cel¬ 
sus.) 

XV. 

Multa  pater  materque  valent  infundere  natis, 
Transit  et  in  seri  jura  nepotis  avus. 

(Ramazzini.) 

XVI. 

Mens  humana,  nisi  testudinis  induat  naturam,  solo 
phaenomenorum  intuitu  acquiescere  nequit.  (Hilden- 
brand.) 

XVII. 

Vita  caelebs  rei  publicae  detrimento.  (Bernt.) 

XVIII. 

Monogamia  generi  humano  dignissima.  (Idem.) 

